ועדת החינוך, התרבות והספורט, כנסת 25, פרוטוקול מספר 82, 2023-07-10 00:00

יוסף טייב: אני מתכבד לפתוח את ועדת החינוך, התרבות והספורט

יוסף טייב:  כ"א בתמוז התשפ"ג, בנושא תשלום ההורים ותל"ן לשנת הלימודים תשפ"ד

יוסף טייב:  אני רוצה לציין מדובר בדיון עקרוני, לא יהיו הצבעות היום

יוסף טייב:  גם לא קיבלנו עדיין את ההצעה של המשרד שאנחנו אמורים לאשר

יוסף טייב:  על כן, לפני שאנחנו נכנסים לעובי הקורה של הסיפור של תשלומי הורים, אז זה סיפור בהמשכים

יוסף טייב:  אני לא יודע איזה פרק אנחנו נמצאים בסיפור, אבל זה סיפור בהמשכים בהחלט

יוסף טייב:  ועדת החינוך מתבקשת שנה אחרי שנה לאשר תשלומי הרשות והחובה

יוסף טייב:  כמובן, חוץ מתל"ן, שזה גם סיפור בפני עצמו

יוסף טייב:       אני רוצה להודות למנכ"ל משרד החינוך, למרות העומס וגם לסמנכ"לית אינה, על זה שטרחתם להגיע לדיון

יוסף טייב:  לכלל השותפים, השלטון המקומי ושאר השחקנים

יוסף טייב:  לפני שאנחנו מתחילים לדון, אני כן רוצה לקבל איזה שהיא סקירה מה-ממ"מ

יוסף טייב:  אסף, בבקשה אם יש לך מצגת ונתחיל להתכנס

אסף וינינגר: (הצגת מצגת)     תודה רבה כבוד יושב הראש

אסף וינינגר:  שמי אסף, מרכז המחקר והמידע של הכנסת

אסף וינינגר:  אציג כמה נתונים בנושא תשלומי הורים במערכת החינוך

אסף וינינגר:  נתחיל ככה במה שאומר החוק, זכות חינם במוסד רשמי

אסף וינינגר:  בעצם כל התלמידים זכאים לחינוך חינם במוסד רשמי

אסף וינינגר:  יחד עם זאת, החוק מאפשר לגבות תשלומים מההורים בעבור דברים מסוימים

אסף וינינגר:  זה מעוגן בסעיף 6(ד) לחוק לימוד חובה, שם בעצם ניתנת האפשרות לגבות תשלומי החובה והרשות

אסף וינינגר:  וסעיף 8 לחוק חינוך ממלכתי, מכוחו בעצם מתאפשרת גבייה של תשלומי התל"ן

אסף וינינגר:       עכשיו, יש הרבה מאוד סוגים של תשלומי הורים

אסף וינינגר:  בהקשר של עבודת ועדת החינוך אפשר לחלק את התשלומים האלה בעצם לשתי קטגוריות מרכזיות: תשלומים שמחייבים אישור של ועדת החינוך ותשלומים שלא מחייבים אישור הוועדה

אסף וינינגר:  אנחנו רואים תחת התשלומים שמחייבים יש לנו את תשלום החובה, יחידי, ביטוח תאונות אישיות, כיום 79 שקלים

אסף וינינגר:  יש לנו את תשלומי הרשות: הזנה

אסף וינינגר:  ותחת התשלומים שלא מחייבים את אישור הוועדה יש לנו את התל"ן, רכישת שירותים מרצון

אסף וינינגר:  וגם יש לנו תשלומים נוספים כמו השלמת שכר לימוד, תשלומים על הסעות, על פנימיות שלא מופיעים כאן

אסף וינינגר:       בסך הכול, במצטבר, כל התשלומים האלה אפשר להגיע בשנה לסכום של כמה אלפי שקלים בשנה לתלמיד

מאיר כהן: כמה?     

אסף וינינגר: תכף, תכף

אסף וינינגר:  פה אנחנו רואים ממצאים של אומדן שנערך אצלנו במחלקה לפיתוח תקציבי, על בסיס נתוני הלמ"ס

אסף וינינגר:  אומדן הוצאות משקי בית על תשלומי הורים

אסף וינינגר:  מה שאנחנו יכולים לראות, שסך התשלומים נאמד בכ-5 מיליארד שקלים

אסף וינינגר:  קצת יותר משליש מהם הם תשלומי החובה והרשות

אסף וינינגר:  ושני שליש הם תשלומים אחרים, ובכלל זה התל"ן ורכישת שירותים מרצון

אסף וינינגר:  סך תשלומי החובה ברשות, אנחנו רואים, הוא נאמד בכ-1

אסף וינינגר: 77 מיליארד שקלים – זה נכון לשנת 2022

מאיר כהן: זה לא השקף של חוק חינוך חינם, זה שקף אחר

קריאה: זה החריג

קריאה:  זה הבן החריג

אסף וינינגר: בגדול, מה שחשוב לקחת מהתרשים הזה זה שהחלק שמאושר על ידי ועדת החינוך הוא נמוך משמעותית מהחלק שלא מאושר על ידי הוועדה

אסף וינינגר:  וזה גם משהו שכדאי וחשוב לקחת אותו בחשבון בהקשר הזה

אסף וינינגר:       ככה: כל אחד מבתי הספר במערכת החינוך חייב לדווח למשרד החינוך על הסכום שהוא מתכוון לגבות כל שנה מהורי התלמידים

אסף וינינגר:  הוא צריך לדווח על זה במערכת שנקראת מערכת אפיק ולקבל את האישור

אסף וינינגר:  זאת אומרת, הוועדה מאשרת איזה שהוא מתווה עקרוני, אבל אחר כך כל בית ספר צריך לקבל אישור פרטני

אסף וינינגר:  עכשיו, מידי שנתיים פחות או יותר אנחנו מבקשים ממשרד החינוך מסד נתונים על הגבייה המרבית שאושרה בכל אחד מבתי הספר ועל בסיס זה אנחנו עושים ניתוחים ופילוחים שונים

אסף וינינגר:  אני אציג כאן כמה נתונים מתוך הניתוח האחרון שעשינו ביחס לשנת תשפ"ב

אסף וינינגר:       אז מה שאנחנו רואים כאן זה את סטטוס הדיווח של בתי ספר ממלכתיים

אסף וינינגר:  רק ממלכתיים

אסף וינינגר:  הסיבה שאני מציג כאן רק את הממלכתיים כי בתי הספר בפיקוח חרדי יש להם תת דיווח משמעותי במערת אפיק

אסף וינינגר:  זה קצת עלה בשנה הזו

מאיר כהן: וואו, איך זה קרה?     

אסף וינינגר: היום אנחנו מדברים על 40% דיווח בשנת תשפ"ב, זה פי שלושה ממה שהיה שנתיים קודם לכן

אסף וינינגר:  זאת אומרת, כן יש איזה שהיא עלייה משמעותית ומשרד החינוך עושה עבודה מול בתי הספר בפיקוח חרדי

אסף וינינגר:       מה שאנחנו רואים כאן ביחס לבתי הספר הממלכתיים: 3,650 מוסדות, זה שרובם ככולם, 94%, דיווחו ואושרו

אסף וינינגר:  גם כאן, יש עלייה ביחס לשנתיים קודם לכן, שאז האחוז עמד על פחות מ-90%

אסף וינינגר:  אז נמשיך לגבי הניתוח הזה

יוסף טייב: אנחנו יודעים מה הסיבה של אי דיווח?     

אסף וינינגר: יש, קשור למעמד המשפטי של בית הספר

אסף וינינגר:  לרמות הפיקוח של משרד החינוך על אותם בתי הספר

אסף וינינגר:  משרד החינוך יוכל להתייחס לזה יותר בהרחבה

אסף וינינגר:       כאן אנחנו יכולים לראות בעצם את סכום הגבייה המרבי שאושר בבתי הספר

אסף וינינגר:  מה שעשינו כאן זה לכל אחד מבתי הספר לקחנו את הסכום הכי גבוה שאושר לו, לאיזה שהיא שכבה

אסף וינינגר:  בדרך כלל זה השכבה הגבוהה ביותר

אסף וינינגר:  לא תמיד, אבל זה מה שבדרך כלל

אסף וינינגר:  מה שחשוב כאן לציין שזה הגבייה המרבית שמאושרת, זה לא בהכרח הגבייה בפועל

אסף וינינגר:  אנחנו יודעים לפחות ביחס לשנים קודמות שהיו איזה שהן חריגות ולא תמיד מה שדווח זה מה שנגבה בפועל

אסף וינינגר:  לפעמים נגבה יותר

אסף וינינגר:       מה שאנחנו יכולים לראות כאן, אם נסתכל על העוגה ככה למטה שם זה שרוב בתי הספר, כן? החלק הארי, קרוב ל-80%, גובים עד 2,000, קיבלו אישור לגבות עד 2,000 שקלים סכום מקסימלי

אסף וינינגר:  עוד 18% קיבלו אישור לגבות בין 2000 ל-5,000 שקלים

אסף וינינגר:  ועוד 4% קיבלו אישור לגבות למעלה מ-5,000 שקלים

מאיר כהן: תאפיין את ה-4% בבקשה

אסף וינינגר: תכף אנחנו נאפיין ונגיד, ניכנס ככה יותר

אסף וינינגר:  4% שרואים כאן, גם כאן חשוב אולי לציין, שביחס לשנתיים קודם לכן מדובר בירידה

אסף וינינגר:  שנתיים קודם לכן היה מדובר ב-6%

אסף וינינגר:      עכשיו נמשיך לגבי אותו אפיון

אסף וינינגר:  חבר הכנסת מאיר כהן ביקש שנאפיין את אותם בתי ספר, נראה מי הם

אסף וינינגר:  אז פה, בדיוק מה שעשינו

אסף וינינגר:  רוב בתי הספר שקיבלו אישור לגבות מעל 2,000 שקלים הם בתי ספר על יסודיים, כן? נתחיל מזה

אסף וינינגר:  וכאן אנחנו רואים את אישורי הגבייה שניתנו לבתי הספר העל יסודיים, לפי קו הגבול של נמוך או גבוה מ-2,000 שקלים

אסף וינינגר:  בחרנו את ה-2,000 שקלים כי ראינו שרוב בתי הספר, קרוב ל-80% גובים פחות ו-20% גובים מעל

אסף וינינגר:  לכן קבענו את זה כקו גבול שמעניין להסתכל עליו

אסף וינינגר:  הסתכלנו על זה ברזולוציה של פיקוח

אסף וינינגר:  אז מה שאנחנו יכולים לראות כאן, אם נסתכל למשל על החינוך פיקוח ממלכתי דתי, זה ששלושה מכל ארבעה בתי ספר על יסודיים גובים, קיבלו אישור לגבות למעלה מ-2,000 שקלים

אסף וינינגר:  אם אנחנו משווים את זה לממלכתי עברי שם מדובר על מחצית מבתי הספר שקיבלו לגבות למעלה מ-2,000

אסף וינינגר:  ובממלכתי ערבי השיעור שקיבלו אישור לגבות מעל 2,000 הוא נמוך הרבה יותר, כ-12%

אסף וינינגר:       המחלקה לפיקוח תקציבי אצלנו גם עשתה בדיקה סטטיסטית של הקשר בין הרמה הסוציואקונומית של התלמידים שלומדים בכל בית ספר ועם מדד הפיתוח הבית ספרי ובין תשלומי ההורים המרביים שאושרו לגבייה בו

אסף וינינגר:  מה שנמצא באותו ניתוח זה שככל שהרקע הסוציואקונומי של התלמידים חלש יותר כך גובה התשלומים נמוך יותר

אסף וינינגר:  שזה לא מפתיע במיוחד

מאיר כהן: כן, אבל החשוב מזה, שהם מקבלים פחות

אסף וינינגר: אבל מה שעוד מעניין, אנחנו גם הסתכלנו על בתי ספר בפרופיל דומה, פיקחנו גם על משתנה של שלב חינוך

אסף וינינגר:  אשכול למ"ס של רשויות המקומיות וזרם חינוכי כדי לראות, נניח באותה רשות מקומית או באותו אשכול של רשויות מקומיות, לגבי בתי ספר שגובים מעל 2,000 ומתחת ל-2,000

אסף וינינגר:  ושם ראינו גם את אותו ממצא

אסף וינינגר:  וכמובן שהמצב הזה גם נוגע, כמו שאמרת, לסוגיות כמו שוויון הזדמנויות ופערים בחינוך

אסף וינינגר:       עכשיו, ממה נובעים בעצם הפערים האלה שראינו בין חזקים וחלשים, בגובה התשלומים שנגבים? אז אחת הדוגמאות היא בעצם גבייה של תל"ן

אסף וינינגר:  ומה שאנחנו יכולים לראות כאן שככל שהאשכול החברתי כלכלי של הרשות המקומית גבוה יותר – כך גבוה יותר שיעור בתי הספר שדיווחו על כוונה באפיק לגבות תל"ן מהורי התלמידים

אסף וינינגר:  אנחנו יכולים לראות את זה גם בשלב החינוך היסודי וגם בשלב החינוך העל יסודי

אסף וינינגר:  הפערים בעניין הזה הם ברורים לגמרי

אסף וינינגר:  סיימתי, תודה

יוסף טייב: טוב, תודה רבה

קריאה: עבודה מרשימה מאוד, אני חייב לומר

מאיר כהן: החלטנו שהדבר הכי טוב בכנסת זה הממ"מ

יוסף טייב: זה אנחנו אומרים כל הזמן, צוות הממ"מ הוא מהמובילים פה

קריאה: פשוט עבודה מרשימה מאוד, גם ביחס לשנים שעברו

יוסף טייב: כהרגלם בקודש

יוסף טייב:  אסף, אתה רוצה לתת לנו סקירה, משרד החינוך? הבנתי שיש לכם מצגת, נכון? אינה, בבקשה

אינה זלצמן: (הצגת מצגת)      טוב, אסף, כפי שציינת, אנחנו באמת מגיעים עם דברים שאנחנו מבקשים את אישור הכנסת ודברים שאנחנו מיידעים אותם, אנחנו תכף נציג את הדברים

אינה זלצמן:  התעריף שנקבע לגבייה מרבית שמותרת עבור תשלום חובה זה בעצם הביטוח

אינה זלצמן:  שנה שעברה אנחנו אישרנו אותו פה בכנסת

אינה זלצמן:  ראינו שהייתה עלייה מאוד מאוד גדולה בתעריפי הביטוח ורצינו יחד עם האנשים לתת את הביטוח המרבי לתלמידים

אינה זלצמן:  כי ביטוח תופס להרבה מאוד שנים

אינה זלצמן:  זה בעצם של השלטון המקומי, אבל עבדנו יחד איתם, יושבת פה מיכל

אינה זלצמן:  וזה אושר לשנתיים, כך שאין לנו גם בעיה בנושא הזה

יוסף טייב: אינה, אני רק רוצה לומר שמנכ"לית של משרד החינוך שנה שעברה, בעקבות כך שכן ביקשו העלאת הביטוח, זה היה back to back

אינה זלצמן: תכף אנחנו נציג את זה

אינה זלצמן:  כשנראה את הטבלה אז אנחנו נראה מה קרה בעקבות זה

אינה זלצמן:  אנחנו מביאים לאישור חברי הוועדה תעריפים שנקבעו לגבייה מרבית, שזה מה שאנחנו קוראים להם תשלומי הרשות, תכף אנחנו נציג אותם וגם את הנושא של תל"ן ושירותים מרצון

אינה זלצמן:       אני רוצה לעבור לטבלה, כדי שנראה על מה אנחנו מדברים

אינה זלצמן:  אנחנו בעצם מדברים על תאונות אישיות, שזה החובה

אינה זלצמן:  את תשלומי הרשות, כפי שאתם רואים כאן, ופה חשוב להגיד, אנחנו לא שינינו את התעריפים ככלל כבר הרבה מאוד שנים

אינה זלצמן:  זאת אומרת, לא הייתה פה איזה שהיא עלייה

אינה זלצמן:  אנחנו נשארים בתעריפים האלה להרבה מאוד זמן: סל תרבות, מסיבות סיום, מסיבות כיתתיות, השאלת ספרי לימוד, ארגון הארצי, ועד ההורים היישובי וטיולים ושל"ח

אינה זלצמן:  סך הכול אנחנו רואים את הנושאים האלו לפי שכבות שבעצם בקדם יסודי זה עומד על 273 שקלים ועולה ככל שעולים בגיל

מאיר כהן: סליחה אינה, אפשר להפריע לך?     

אינה זלצמן: בטח

מאיר כהן: אם רוצים לחרוג מהסכומים האלה שלכם, מי סוברני לקבל החלטה?     

אינה זלצמן: לגבי התל"ן אתה מתכוון?     

מאיר כהן: לא

מאיר כהן:  למשל מסיבת סיום ב-י"ב?      

אינה זלצמן: זה המקסימום שניתן לגבות

מאיר כהן: ואם ועד הורים מתכנס ואומר אני רוצה יותר? אני שואל את זה לא בכדי

מאיר כהן:  בכדי שהוועדה תדע שיש גופים אחרים שהם סוברנים לערער על הסכומים האלה

מאיר כהן:  זה מה שאתם מציעים

אינה זלצמן: כמו מי?     

מאיר כהן: ועד ההורים

צמרת אביבי: אצלי, אצל הבן שלי, גבו השנה, בכפר יונה, 400 שקלים על מסיבת הסיום, על כיתה י"ב

מאיר כהן: מי החליט?     

צמרת אביבי: ועד ההורים

מאיר כהן: הוא שאמרתי

מאיר כהן:  פשוט לדעת שהשלטון המקומי ואתם יכולים להחליט

מאיר כהן:  אבל בסופו של דבר יש עוד גוף אחד וצריך גם לדבר אליהם, לוועדי ההורים

מאיר כהן:  כי לפעמים ועדי ההורים, במיוחד במקומות שהם מעל לסוציואקונומי 5 ו-6, מקבלים החלטות נוראיות

מאיר כהן:  אני שמעתי על בתי ספר שגייסו 1,500 שקלים

צמרת אביבי: מכל הורה?     

מאיר כהן: אולי בשביל הנשף

מאיר כהן: למסיבות של נשף, י"ב

מאיר כהן:  זה המון כסף

אינה זלצמן: תראה, אנחנו שנינו היינו מנהלי בתי ספר, ואני יודעת שזה סכום שאפשר לעבוד איתו

מאיר כהן: אני מסכים איתך

אינה זלצמן: ולכן אנחנו שמנו את הסכום הזה

מאיר כהן: אני חושב שהסכום מבחינת משרד החינוך זה מצוין, זה סכום שאפשר לעבוד איתו

מאיר כהן:  לצערי הגדול פורצים אותו בלי חשבון

משה טור פז: יש פה גם ניסיון לייצר נורמות יותר שפויות למסיבות הסיום, שהן חרגו מכל פרופורציה

משה טור פז:  זה לגמרי נכון

מאיר כהן: אני מחזק את זה

אינה זלצמן: יופי

אינה זלצמן:  אז אלו תשלומי הורים, גם הרשות וגם החובה, לשנת הלימודים תשפ"ד

אינה זלצמן:  אני רוצה לעבור הלאה

אינה זלצמן:  בשנת הלימודים הזאת אנחנו מסיימים את ההתקשרות לאספקת ארוחה יומית לתלמיד ואנחנו נגיע לכנסת ברגע שיהיה המכרז

אינה זלצמן:  ונציג גם בעקבות המכרז את העלות החדשה שתהיה

אינה זלצמן:  לכן אני לא נכנסת לזה כאן

אינה זלצמן:  אבל גם כאן, בנושא של ארוחה יומית, שבעיניי היא חשובה מאוד, ההשתתפות היא חלקית, דיפרנציאלית, לפי אשכול הלמ"ס ובהתאם לרמת ההכנסה

אינה זלצמן:  ואנחנו, כפי שציינתי, אנחנו נביא את זה לאישור הוועדה שוב, המכרז אמור להסתיים באוגוסט ואנחנו נגיע אליכם לאישור

מאיר כהן: בעזרת השם והצעת החוק שלי תעבור, שבבתי ספר היסודיים עם נערים בסיכון ונערות, גם יקבלו

אינה זלצמן: אנחנו חושבים שכל מי שזכאי צריך לקבל

מאיר כהן: חכי, לאט לאט

אינה זלצמן: ויש לנו גם חלק כבר מהמח"טים שמוזמנים

אינה זלצמן:  אני יודעת שגם השר, גם השר מאוד רוצה לכוון לאירוע הזה

אינה זלצמן:  אז אנחנו, אני מניחה שביחד אנחנו נצליח לעשות את זה

אינה זלצמן:       אני עוברת לנושא של התל"ן

אינה זלצמן:  הסכום המרבי של התל"ן, שוב, כפי שציינתי בראשית דבריי, אז אין שינוי ביחס לשנה קודמת

קריאה: גם במשך למעלה מ-10 שנים לא היה שינוי

אינה זלצמן: זה נכון

אינה זלצמן:  אנחנו מאוד מאוד השתדלנו לשמור, למרות שהייתה עלייה ורמת המחירים, כולנו, אתם יודעים, אנחנו לא צריכים לספר לכם

אינה זלצמן:  הכול עולה

ולדימיר בליאק: 10 שנים לא היה שינוי?     

קריאה: למעלה מ-10 שנים, למעלה

אינה זלצמן: נכון

אינה זלצמן:  12 שנה, למען הדיוק, לא היה שינוי בתשלומים

אינה זלצמן:  ולכן זה משהו שאנחנו מביאים לידיעת ועדת החינוך של הכנסת

אינה זלצמן:  אבל אנחנו גם עשינו פה הסדרה עבור התל"ן ואנחנו נדבר עליה בהמשך

אינה זלצמן:       אני עוברת הלאה

אינה זלצמן:  טוב, זה כבר דיברנו, גם פה אין, ברכישת שירותים מרצון, גם פה אין שינוי ביחס לשנה קודמת ובעבר

מאיר כהן: אולי תגידי מילה על הפערים הגדולים בבתי הספר התיכוניים? חשוב שהוועדה תדע

מאיר כהן:  תחזרי שקף אחד, לתל"ן תורני

מאיר כהן:  תסתכלו

אינה זלצמן: אוקיי, סימה, בואי תציגי את הדברים

אינה זלצמן:  גם פה, רצינו להתייחס לזה אחר כך, בהסדרות, אבל כיוון שאתה שואל

סימה עובדיה פורצנל: בעצם יש שלוש רמות של תל"ן

סימה עובדיה פורצנל:  תל"ן זו בעצם האפשרות של הורים להשפיע על ההעשרה שהילדים שלהם מקבלים, כשהמדינה מייצרת את האיזון בין הצורך לשמור על השוויון לבין הזכות של הורים, האוטונומיה שלהם להשפיע על החינוך של הילדים

סימה עובדיה פורצנל:  ולכן, בכלל בתי הספר, מדובר על עד חמש שעות תל"ן

מאיר כהן: ניסחתי את זה ב-1990, זה נשאר הניסוח

סימה עובדיה פורצנל: אז בכלל בתי הספר, בגני הילדים עד שלוש שעות תל"ן ובכלל בתי הספר עד חמש שעות

סימה עובדיה פורצנל:  ויש עוד שני סוגים של בתי ספר, שבאישור ועדה יכולים לגבות מעבר לזה

סימה עובדיה פורצנל:  מדובר על בתי הספר הייחודיים שעוברים שתי ועדות במחוז וועדה ארצית ובדיקה מאוד מאוד קפדנית

סימה עובדיה פורצנל:  ולאחר אישור התוכנית הפדגוגית הייחודית מאשרים לכל בית ספר ממש לפי הצורך, עד 15 שעות תל"ן

סימה עובדיה פורצנל:  זה לא אומר שהם יקבלו את הכול

סימה עובדיה פורצנל:       ובבתי הספר התורניים, בעצם בשנים האחרונות, עשינו משהו שלא היה בעבר וייצרנו ועדות במחוז

סימה עובדיה פורצנל:  ועדות שבודקות את הבקשה של בית הספר לקיים יותר מחמש שעות תל"ן, כלומר עד 15 שעות תל"ן

סימה עובדיה פורצנל:  כשהוועדה יש בה חברים מהמחוז, המפקח על בתי ספר, נציגות הורים ארצית נמצאת בתוך הוועדה הזאת

סימה עובדיה פורצנל:  ובודקים את הבקשה של בית הספר, את הניצול של בית הספר את המשאבים שלו לפני שהוא מבקש תל"ן

סימה עובדיה פורצנל:  ואז את הצורך בתל"ן עצמו ומאשרים לכל בית ספר כפי הצורך

מאיר כהן: רק ברשותך אני רוצה לפתוח סוגריים ולהגיד לך אדוני יושב הראש, ההורים פונים אלינו מבתי הספר התורניים בעילום שם, הם מאוד מפחדים

מאיר כהן:  כי הם אומרים אנחנו לא רוצים להתגרות בהנהלה, שמא חס ושלום יסלקו את הילדים שלנו

מאיר כהן:  וטוענים שבתי הספר האלה עושים כבשלהם

מאיר כהן:  ובניגוד לאכיפה או לניסיון לייצר אכיפה של משרד החינוך, בדרך כלל כל החלטה של בית הספר התורני והנהלת בית הספר מתקבלת

מאיר כהן:  הם הולכים לוועדה, משרד החינוך לא מערער

מאיר כהן:       מה שאני רוצה לדעת: האם הדוחות האלה של ישיבות הוועדה הן חשופות? כמה פעמים הוועדה אמרה "לא" לבית ספר תורני? כי על פי ההורים לפחות, אני גם לא רוצה להגיד חלילה, זה לא רוב ההורים

מאיר כהן:  אבל כמה הורים שפונים אלינו במכתבים

מאיר כהן:  ודיברתי איתם, אפילו הורה אחד פגשתי

מאיר כהן:  אמרתי לו למה אתה לא יוצא? הוא אומר לי מאיר, אתה צריך להבין שאם אני מגיע לבית הספר ועושה רעשים הבן שלי יכול למצוא את עצמו בחוץ בסוף השנה

מאיר כהן:  אין ערובה

מאיר כהן:  זה מן משהו כזה סגור שהם לא מערערים

מאיר כהן:  וזה הון תועפות

מאיר כהן:  זה ילדים נהדרים, אגב, זה ילדים מצוינים שלומדים בבתי ספר טובים

מאיר כהן:  אבל ההורים שלהם מתקשים לגייס את סכומי העתק האלה

מאיר כהן:  תודה

סימה עובדיה פורצנל: אז אני חושבת שההסדרה, כפי שציינת, קודם כל זה שנעשתה פה הסדרה זה כיוון נכון

סימה עובדיה פורצנל:  ואנחנו רואים ירידה, ואנחנו גם יודעים שיש דברים שהמחוזות לא מאשרים

סימה עובדיה פורצנל:  כך שאתה גם יכול, מירום שיף שהיה שותף איתנו לתהליך גם יכול לספר לך שגם הם מקבלים ביקורת מאוד טובה

סימה עובדיה פורצנל:  בעצם הודעות על כך שיש ירידה בתשלומים שהיו בעבר

סימה עובדיה פורצנל:  אם תרצו, נציג את זה גם בהמשך

מאיר כהן: מאה אחוז, תודה

אינה זלצמן: אנחנו ממשיכים לעשות עבודה

אינה זלצמן:  ותמיד יש עוד עבודה

אינה זלצמן:  ואיפה שיש תלונה, גם בעילום שם, היא מטופלת

אינה זלצמן:  יש הרבה שיח עם בית הספר עד שהוא מגיע לוועדה כדי להוריד למינימום

אינה זלצמן:  ועדיין, אני רוצה להגיד שאנחנו לא מתנגדים לתל"ן תורני

אינה זלצמן:  אנחנו חושבים שבית ספר שזו הדרך שלו

אינה זלצמן:  אבל אנחנו כן רוצים לדייק את הגבייה

אינה זלצמן:  כלומר, שלא יגבו בעד דברים אחרים דרך התל"ן

אינה זלצמן:  וזו הדרך שאנחנו עושים

אינה זלצמן:  זה לא הגיע למקום אידיאלי, אבל אנחנו בדרך כל הזמן

משה סולומון: אני אגיד שאני מכיר את זה

משה סולומון:  יש, יש את הדרך הזאת תמיד שאנשים, הורים מסוימים שרוצים לצרוך את השירות הזה של התורני והם לא מסוגלים וקשה להם

משה סולומון:  הם לא עומדים מבחינת התשלומים

משה סולומון:  ואז הם לא יכולים לבוא ולהתנגד, כי בסוף זה איזה שהיא פריווילגיה שמקבלים

משה סולומון:  מצד שני, אולי הדרך שלנו היא כן לאפשר, כמו שאמרת כרגע, בסוף יש צורך כזה

משה סולומון:  בסוף המסלולים התורניים הם צורך מאוד משמעותי למשפחות מסוימות

משה סולומון:  ולכן לא יכול להיות שהם יצטרכו לשלם כל כך הרבה כסף

משה סולומון:  כלומר, מצד אחד לא יכול להיות שמי שירצה ולא יוכל להעיר את זה שזה עולה לו יותר מידי יקר

משה סולומון:  מצד שני, לכל המערכת הזאת צריך לראות איך אנחנו מורידים

משה סולומון:  בתוכנית שכרגע האוצר הגדיר אמור להיות יחסית הרבה יותר זול מאשר כרגע זה עולה

סימה עובדיה פורצנל: וגם צריך להגיד את המובן מאליו: שילד שהוריו מתקשים בתשלום בית הספר מחויב לשתף אותו ואחר כך לדאוג להשלמת התשלום דרך מלגות מהרשות המקומית, מהבעלות, ממשרד החינוך

משה סולומון: כן, מה שמאיר מעיר שזה לא תמיד קורה החלק הזה

משה סולומון:  זה בדיוק את זה

סימה עובדיה פורצנל: אנחנו נציג לכם, נראה לכם עוד כמה בהמשך

יוסף טייב: המלגות מכסות גם תל"ן?     

מאיר כהן: לא

סימה עובדיה פורצנל: בוודאי

סימה עובדיה פורצנל:  מלגות הם בסכומים מוגבלים

סימה עובדיה פורצנל:  אבל הן מכסות תשלומי הורים באשר הם תשלומי הורים

סימה עובדיה פורצנל:  אם זה תל"ן ואם זה טיול ותלוי לאן בוחרים לקחת אותם

סימה עובדיה פורצנל:  תכף אנחנו גם נציג את הדברים

סימה עובדיה פורצנל:  אני רק רוצה שנתקדם

מאיר כהן: מזל שיש לנו ראשי ערים

סימה עובדיה פורצנל: מזל שיש גם משרד חינוך שחושב על הדברים

מאיר כהן: בסדר, לא, אין ויכוח

מאיר כהן:  אבל אני אומר, זה בדיוק אלה שמערערים על ראשי הערים

מאיר כהן:  ראשי ערים טובים זה ראשי ערים שהולכים ומהגורן והיקב משיגים כסף כדי שתלמידים, ואני יכול להעיד בדימונה ובעוד הרבה ערי פריפריה, ששם ראשי ערים, בגלל התחושה הזאת, עושים הרבה כדי להשיג תורמים ולהשיג המון כסף בכדי שהילדים לא ייפגעו

מאיר כהן:  וצריך להעריך אותם על זה, כי אנחנו מציבים להם סד כזה מורכז שאין ברירה אלא לעשות את זה

משה סולומון: רק עוד דבר, חבר הכנסת מאיר

משה סולומון:  ראשי ערים שמודעים לצורך של המסלולים השונים ואכפת להם מזה ומקבלים את הכול, הם יעבדו, בדיוק כמו שאתה עשית בדימונה בזמנו

משה סולומון:  יש מקומות שאומרים ככה זה ואם אתה לא רוצה את זה, תסתדר עם עצמך

משה סולומון:  ואז אותה משפחה שרוצה חינוך כזה או אחר, היא לא מסוגלת להמשיך

משה סולומון:  וזה פה המשחק שצריך לשחק נכון

אינה זלצמן: לגבי שירותים נוספים מרצון אנחנו מבינים שי שמקומות שבהם יש ארוחת בוקר משותפת בגני הילדים

אינה זלצמן:  מתוך תפיסה שזה מעניק תזונה נכונה יותר, אפרופו ילדים שלא תמיד מגיעים ויש להם

אינה זלצמן:  דיברתם קודם על השוויון ועל הצורך של צמצום פערים גם בתחום הזה

אינה זלצמן:  אנחנו יחד עם השלטון המקומי חושבים שזה נכון להסדיר את זה תחת מטריה שלנו

אינה זלצמן:  חלק מהמקומות זה קורה

אינה זלצמן:  זה בעצם עבודה משותפת שלנו עם הרשות

אינה זלצמן:  אחר כך מיכל תתייחס לזה

אינה זלצמן:  והפעלה היא דרך הרשות

אינה זלצמן:  אבל בעצם הילדים האלו יקבלו ארוחה בעלות של תחשיב כ-5 שקלים ליום לימודים

אינה זלצמן:  ארוחת בוקר שכוללת את הכול והיא בפיקוח

אינה זלצמן:       דבר נוסף שאנחנו סוף סוף הצלחנו להסדיר זה הנושא של כיתות ייחודיות, מסלולים ייחודיים

אינה זלצמן:  ראינו ששם באמת יש מקומות שגובים הרבה מאוד כסף מההורים

אינה זלצמן:  ולכן אחרי ועדה שהייתה ארוכה, אבל נעשתה גם עם ההורים וגם עם נציגי מחוזות וגם עם הרשות המקומית ועם כולם

אינה זלצמן:  הגענו למתווה שבא ואומר זה כבר לא פרוץ

אינה זלצמן:  כי בעבר היה רק בתי ספר ייחודיים ואנחנו כבר הבנו שיש גם מסלולים של כיתות ייחודיות ויש לנו פה באמת את המתווה שאנחנו מציגים כאן על דעת כולם

אינה זלצמן:  סימה, את רוצה להתייחס לזה טיפה?     

סימה עובדיה פורצנל: כן

סימה עובדיה פורצנל:  אוקיי, אז אני אגיד טיפונת רקע

סימה עובדיה פורצנל:  קיימים בתי ספר ייחודיים

סימה עובדיה פורצנל:  אבל בתי הספר הייחודיים, בעיקר בתחומי האומנויות והמדעים וכו', הם בודדים

סימה עובדיה פורצנל:  יש ארבעה או חמישה בתי ספר ייחודיים ברמה הארצית

סימה עובדיה פורצנל:  יש הרבה יותר מזה ילדים ובני נוער מוכשרים

סימה עובדיה פורצנל:  אנחנו מדברים על בתי ספר על יסודיים, חטיבות ביניים וחטיבות עליונות

סימה עובדיה פורצנל:  שבעצם יש בתי ספר שמפעילים מגמות ומסלולים ברמה לא פחות גבוהה מבתי הספר הייחודיים, כדוגמת בית הספר לאומנויות בירושלים, תלמה ילין וכדומה

סימה עובדיה פורצנל:  ובתי הספר האלה, בעצם לא היה להם אישור לגבות בעד אותה תוכנית

סימה עובדיה פורצנל:  אבל בפועל אנחנו יודעים שאין וואקום ובהרבה מקומות גבו הרבה מאוד כסף בעד כיתות וכל מיני יוזמות, לא רק כיתות ייחודיות באומנויות, אלא עבור עוד דברים

סימה עובדיה פורצנל:       אנחנו כבר כמה שנים עובדים בעבודה עומק מאוד מאוד מדוקדקת כדי למפות, כדי לראות איפה כן ואיפה לא

סימה עובדיה פורצנל:  לא כל כיתה או בית ספר שיוזם ליצור כיתה בתחום מסוים יש לה הצדקה

סימה עובדיה פורצנל:  אבל אנחנו כן חושבים שלמשל בתחומי המחול, מוזיקה, תיאטרון, אומנות פלסטית – אי אפשר לפתוח מגמה בכיתה י' ולחשוב שילד ייוולד רקדן בכיתה י' או נגן וזה משהו שמתחיל מגיל היסוד

סימה עובדיה פורצנל:  בגיל היסוד יש את בית ספר מנגן, בחטיבה עליונה יש את המגמות

סימה עובדיה פורצנל:  באמצע לא היה כלום והייתה פריצה

סימה עובדיה פורצנל:  ואנחנו בתהליך עבודה מאוד מאוד מקצועי יצרנו את האפשרות, מכוונים מאוד מאוד ברורים שהמחוזות יעבדו באמצעותם ויוכלו לאשר במקומות שבאמת יש עבודה מאוד מאוד מקצועית, כיתות ייחודיות בשלוש רמות: יש את רמת הבסיס

סימה עובדיה פורצנל:  שבית ספר יכול לעשות מהכלים שלו, מהתקציבים שלו, מהגפן וכו', מבלי לגבות תשלומי הורים מעבר למותר לכל בתי הספר

סימה עובדיה פורצנל:  וזה מבורך

סימה עובדיה פורצנל:  יש כיתות ברמת ייחודיות גבוהה

מאיר כהן: את מדברת על שש שנתי?     

סימה עובדיה פורצנל: על שש שנתי וחטיבות ביניים עצמאיות

סימה עובדיה פורצנל:  כלומר, מכיתה ז' עד כיתה י"ב

סימה עובדיה פורצנל:  יש כיתות שהן ברמה מקצועית גבוהה

סימה עובדיה פורצנל:  כיתות ברמת מומחיות גבוהה, כמו כיתות נחשון, כמו כיתות מדעים וכו'

סימה עובדיה פורצנל:  ואז אנחנו מאפשרים להם רמת ביניים, של עוד תוספת של עד חמש שעות תל"ן ועוד קצת רכישה מרצון בעד סמינרים

סימה עובדיה פורצנל:  למשל כיתות נחשון

מאיר כהן: כשאת אומרת אנחנו מאשרים להם, אנחנו מאשרים להם לגבות עד חמש שעות תל"ן

סימה עובדיה פורצנל: עד חמש שעות נוספות

סימה עובדיה פורצנל:  עד עשר

מאיר כהן: אין למשרד החינוך איזה מקור שהוא מעודד בתי ספר כאלו

מאיר כהן:  זה ההורים

אינה זלצמן: תל"ן זה הורים

מאיר כהן: פעם היה, אולי אני ארכאי, אבל פעם היה האגף לבתי ספר ניסויים

אינה זלצמן: יש, קיים

אינה זלצמן:  אגף מו"פ

מאיר כהן: יש בתי ספר ניסויים, ידעתי לבוא עם רעיון מצוין והוא נתן לי לשלוש שנים

אינה זלצמן: נכון

אינה זלצמן:  זה עכשיו יושב במו"פ

אינה זלצמן:  יש בתי ספר ייחודיים

מאיר כהן: לא ייחודיים

מאיר כהן:  זה היה נהדר, זה היה מקום מצוין למנהלי בתי ספר ו-וועדי הורים

אינה זלצמן: כרגע זה בשלב של המו"פ מלווה בתי ספר, זה נקרא חממות

אינה זלצמן:  שאנחנו מעבירים איתם שלוש

מאיר כהן: מה זה השמות האלה?     

אינה זלצמן: האמת חם ונעים

אינה זלצמן:  אני מזמינה אתכם לראות את הדברים

אינה זלצמן:  באמת מחמם את הלב, אפרופו חום

סימה עובדיה פורצנל: אבל פה אנחנו מדברים על כיתה בתוך בית ספר

סימה עובדיה פורצנל:  כלומר, לא כל בית ספר הוא ניסויי או זה, אלא כיתה

סימה עובדיה פורצנל:  למשל כיתת מחול, למשל כיתת נחשון

סימה עובדיה פורצנל:  שהם צריכים, היום נחשון הם יוצאים החוצה, לסמינרים, להרצאות וכו'

סימה עובדיה פורצנל:  לא היה מקור לגבייה של זה

סימה עובדיה פורצנל:  זה ברכישת שירותים מרצון

סימה עובדיה פורצנל:  וברמה הגבוהה ביותר, כיתות ברמת מומחיות גבוהה מאוד, שזה רק בתחומי המחול, מוזיקה, תיאטרון – גם אחרי, לא באופן אוטומטי, אחרי בחינה של המחוז, בוועדה שיושבים שם גם נציגי רשות וגם נציגי הורים וגם רפרנט תשלומי הורים

סימה עובדיה פורצנל:  ובודקים יחד עם המפקח ועם בית ספר ועם המפמ"ר, המפקח המרכז המקצועי

סימה עובדיה פורצנל:  האם זו כיתה באמת ברמה שזקוקה ליותר? ואז מאשרים

סימה עובדיה פורצנל:       עכשיו, בעצם יש פה לכאורה יותר

סימה עובדיה פורצנל:  אבל בפועל זה פחות

סימה עובדיה פורצנל:  כי מה שאנחנו מצאנו בשטח זה כיתות שגובות הרבה מעבר לבתי ספר ייחודיים

סימה עובדיה פורצנל:  בעיקר קבוצות אוכלוסייה חזקות

סימה עובדיה פורצנל:  ואנחנו רוצים לאפשר את זה באופן מפוקח, באופן אחראי, בכל הארץ ולא רק במקומות האלה

סימה עובדיה פורצנל:  כשאנחנו רואים בכיתות האלה דווקא הגברה של שוויון הזדמנויות

סימה עובדיה פורצנל:  כי תלמיד שהוא נגן מצטיין והוא לא יכול להגיע למשל ללמוד בתלמה ילין בגבעתיים, יכול ללמוד באופקים, בכיתה כזאת מצוינת

מאיר כהן: תיסעו מידי פעם לדימונה

אינה זלצמן: היינו

מאיר כהן: יש שם דברים טובים

אינה זלצמן: אני רק רוצה להגיד, אני הייתי יו"ר הוועדה של ההסדרה של המסלולים כאן, של הכיתות

משה סולומון: איך זה תורם לגבי צמצום פערים?     

אינה זלצמן: אז זה בדיוק זה

אינה זלצמן:  כי מה שגילינו שברגע שזה לא מוסדר, אז זה רק לאוכלוסייה מסוימת

אינה זלצמן:  ואנחנו רוצים לפתוח את זה לכל האוכלוסיות, אפרופו דימונה

אינה זלצמן:  תכף גם נציג את תפיסת ההמשך

אינה זלצמן:  אז זה בגדול הנושא של התשלומים

יוסף עטאונה: השאלה העקרונית, סליחה, לגבי צמצום פערים וגם הקבוצות הייחודיות בתוך בתי הספר, אני חושב שכל הנושא של התשלומים, במיוחד בפריפריה ואיפה שיש אוכלוסיות חלשות, זה רק גורם הפתח להגדלת פערים

יוסף עטאונה:  לא לצמצום פערים בשום פנים ואופן

יוסף עטאונה:  כי זה בסוף כרוך בתשלום, בכסף

יוסף עטאונה:  איפה אחריות משרד החינוך, איפה האחריות של המדינה? שנייה

יוסף עטאונה:  שיש ילדים עם פוטנציאל במערכת החינוך שצריך לממש את הפוטנציאל הזה, אבל אין לי את הכסף

יוסף עטאונה:  הורה כאוכלוסייה חלשה בפריפריה אין לך את הכסף הזה ואז את חוסמת אותו

יוסף עטאונה:  ואומרים שזה מתגבר על צמצום פערים? לא

אינה זלצמן: אז אני אציג איזה דברים אנחנו עוד עושים ואיזה כספים עוד יש בסך הכול

אינה זלצמן:  לרווחת התלמידים והקלה עבור הנטל

אינה זלצמן:  אני חושבת שחשוב שהוועדה הנכבדה הזאת תשמע באופן ככה, תראו את המספרים

אינה זלצמן:  אז במסגרת סל הרווחה, כשנכנסנו לגפן, אנחנו עומדים על 260 מיליון ש"ח שבתי הספר, מנהלי מוסדות חינוך, השתמשו לנושא של רווחה

אינה זלצמן:  וביחס, מאז שהתחלנו, מ-תשפ"ב זה עלה ב-120 מיליון ש"ח

אינה זלצמן:  וגם השנה אנחנו בטוחים לפי הצפי שלנו זה יעלה בעוד 20 מיליון שקלים

משה סולומון: תקציב או הצורך?      

אינה זלצמן: התקציב

משה סולומון: התקציב, אוקיי

משה סולומון:  כמה זה ייצא רק ממוצע, לבית ספר?     

אינה זלצמן: 260 מיליון ש"ח בסך הכול

אינה זלצמן:  זה תלוי בכל בית ספר

תמי סלע: רגע, אבל זה הכול מלגות או שזה לעוד מטרות?     

אינה זלצמן: לא, זה לרווחה של - - -     

תמי סלע: זה היו עוד דברים גם קודם שהיה להם תקציב משלהם

אינה זלצמן: נכון

אינה זלצמן:  אבל זה ממש הגדיל את עצמו בשנתיים האחרונות, עם הכניסה של גפן

אינה זלצמן:  כי בעצם המנהלים צרכו את הדברים לרווחת התלמידים

תמי סלע: והסכומים של המלגות גדלו גם?     

אינה זלצמן: תכף אנחנו נציג את זה

אינה זלצמן:  אנחנו הגדלנו כמובן גם את הסכומים של המלגות, זה בתוך זה

אינה זלצמן:       דבר נוסף זה הנושא של ניצנים וחופשות

אינה זלצמן:  עלות של ניצנים היא בחופשות של סוכות ופסח עומדת על 300 מיליון ש"ח

אינה זלצמן:  אפרופו לתת מענה להורים שצריכים לצאת לעבודה

אינה זלצמן:  וגם שם, זה הולך על פי הכנסה של ההורים

אינה זלצמן:  יש הורים שכלל לא משלמים בעבור זה

אינה זלצמן:  ובסך הכול אנחנו מדברים גם על צהרונים לאורך כל השנה, בעלות של 1

אינה זלצמן: 3 מיליארד שקלים

אינה זלצמן:  זה נותן מענה לקרוב ל-300,000 תלמידים

אינה זלצמן:       דבר נוסף, אנחנו עכשיו בעיצומו של החופש הגדול

אינה זלצמן:  תוכנית שנותנת מענה לשלושה שבועות להמשך יום הלימודים

אינה זלצמן:  תוכנית עלותה הכוללת היא 600 מיליון ש"ח

אינה זלצמן:  וגם כאן, מעבר לכך ששנת הלימודים ממשיכה בהעשרה בשלושת השבועות האלו, אנחנו, זאת תוכנית מוסדרת שממשיכה לדבר על כישורים חברתיים, חיזוק הכיתה כקבוצה חברתית

אינה זלצמן:  ממשיכים לתת מענים בדרך אחרת של העשרה שפתית

אינה זלצמן:  וכך גם אנחנו מצמצמים את הפערים וכפי שאתם רואים, אשכול למ"ס 1 עד 4 זה ללא השתתפות בשלושת השבועות הללו

אינה זלצמן:  אלו הדברים בגדול

יוסף טייב: רק לגבי המלגות, מה הסכום שעומד עכשיו?     

אינה זלצמן: בתוך הסכום של הרווחה יש גם את המלגות

משה סולומון: מתוך ה-260?     

אינה זלצמן: כן, תכף אני אבדוק

משה סולומון: בנוסף לזה או בתוך זה?     

אינה זלצמן: בתוך זה

תמי סלע: סך הכול 260 לרווחה

תמי סלע:  נושאים של רווחה, אבל בתוך זה יש עוד דברים מלבד המלגות

משה סולומון: מה שאני רואה ב-ממ"מ אם אני לא טועה, שנייה אחת

משה סולומון:  הסכום בסל קידום רווחת התלמיד יעמוד בשנת תשפ"ג על 180 מיליון ש"ח

משה סולומון:  השאלה כמה זה עומד עכשיו

אינה זלצמן: זה גדל

אינה זלצמן:  זה גדל, כי עלה פה הצורך

משה סולומון: האוצר עושה כמו שצריך ומגדיל את הדברים האלה

יוסף טייב: אני צריך עוד דברים מהאוצר

יוסף טייב:  אם כבר, עלייה להנחתה

יוסף טייב:  כן, אתה רוצה להתייחס, חבר הכנסת סולומון?     

משה סולומון: לא

משה סולומון:  אני רק רוצה לדעת, כשהמושג רווחה מה הוא כולל בתוכו? האם זה רווחה במובן של סיוע לצרכים הורים או משפחות נזקקות או שזה מושג במובן של רווח?     

אינה זלצמן: בסל רווחה נכנסים, קודם כל, זה לפחות 8% מהתקציב של בית הספר בגפן, חייבים להשתמש לרווחה

אינה זלצמן:  ומנהל בית הספר יכול להחליט שהוא מוסיף לשם תקציבים נוספים

אינה זלצמן:  בפועל שנה שעברה מנהלי בתי ספר הוסיפו לסל הרווחה תקציבים נוספים

אינה זלצמן:  מה הם יכולים לעשות בזה?     

משה סולומון: סבסוד כאילו?     

אינה זלצמן: זה סבסוד, ככה: נכנסת לשם הרכישה להשאלת ספרי לימוד, לפרויקט השאלת ספרי לימוד

אינה זלצמן:  השאלת ספרי לימוד בעיקרון ממומן מתוך תשלומי ההורים, 280 שקלים ו-320 ב-י' עד י"ב

אינה זלצמן:  אבל כאשר בית ספר רוצה להוסיף עוד או צריך עוד, הוא מוסיף מסל רווחה

אינה זלצמן:  מלגות לתלמידים, כאשר מלגות זה לא צ'קים להורים כדי לתת להם כסף, אלא כדי לממן תשלומי הורים, כדי לממן טיול, כדי לממן סל תרבות וכו'

אינה זלצמן:  ומתוך זה, גם אם יש ילד שמגיע לבית הספר והוא רעב ומנהל בית הספר חושב שהוא צריך לרכוש כריכים כדי לשים בחצר או כדי שילד יוכל לבוא ולקחת זה מהסל הזה

אינה זלצמן:  יוזמות חברתיות, תלבושות אחידות וכו', תלמידים רוכשים ומשתמשים בזה

אינה זלצמן:       אם לוקחים את התקציבים שהיו רק למלגות, להשאלת ספרי לימוד וכו' הם הרבה יותר נמוכים מהתקציב שכרגע קיים בתוך הסל הזה

משה סולומון: אדוני יושב הראש, אני רק רוצה להגיד שזה מאוד משמח אותי הנושא הזה

משה סולומון:  אני חושב שהסיפור של צמצום פערים ופערים שנוצרים מתחילים מחינוך

משה סולומון:  וגם הגמישות וגם החשיבה הרחבה יותר שאתם מציגים כאן, אני גם מכיר אותם, לא לעומק, אבל זה מאוד משמח

משה סולומון:  כי אנחנו מבינים שישנם מה שנקרא היזהרו בבני עניים שמהם תצא תורה

משה סולומון:  אבל זה מתחיל גם ביכולת לתת להם את הכלים ואת ההרגשה הזאת וזה מאוד משמעותי וחשוב

משה סולומון:  ואני גם שמח שהאוצר שם כסף ומכניס את היד לכיס עמוק כדי באמת לתת את זה, את מה שנצרך

משה סולומון:       אני כן מבקש לראות שגם המסלולים המיוחדים שהם חשובים מאוד, כל אחד יש לו את הדרך ללמוד, כן? אין אדם למד אלא במקום שליבו חפץ, זה מאוד משמעותי

משה סולומון:  לצערי הרב, בהרבה מקומות שאני מכיר, גם בפריפריה זה מצרך שמי שמשתמש בו זה בדרך כלל הורים או בעלי מודעות גבוהה מאוד או בעלי יכולות כלכליות

משה סולומון:  וצריך לראות איך אנחנו מנגישים את זה, ככה שזה כלי להוציא מן הכוח אל הפועל את הכוחות שגלומים בתוך כל ילד

משה סולומון:  איך אנחנו לוקחים את הכלים האלה שהמסלולים השונים האלה מאפשרים לכל אזרח ולכל ילד שזקוק לו

משה סולומון:  ואם לזה צריך כסף, אז על זה צריך לעבוד קשה

משה סולומון:  ולדעתי זה משהו שהוא משמעותי, כי אנחנו יודעים להגיד

משה סולומון:  אז בזמנו ששי פירון היה שר החינוך הוא דיבר על למידה משמעותית

משה סולומון:  וכשהוא דיבר על זה, הוא דיבר על זה שאופן היכולת להוציא את הכוחות שטמונים בכל אחד, תלויים באופן, במסלול שהוא לומד בו

משה סולומון:  ולפעמים אדם לומד דרך טבע ואדם אחר לומד דרך מסלולים אחרים

משה סולומון:  זה מאוד משמעותי

משה סולומון:  הייתי רוצה שמשרד החינוך ייתן על דגש גדול יותר כדי להמשיך את המסלולים הקיימים היום לכלל האוכלוסייה, לא רק לאנשים שהם פריבילגיים

משה סולומון:       ישר כוח ותודה רבה לכם

משה סולומון:  אני מתנצל שאני צריך לצאת, אבל יש עוד הרבה ועדות, ולא בגלל שזה לא חשוב כאן

יוסף טייב: תודה רבה

יוסף טייב:  תמי, בבקשה

תמי סלע: רציתי ככה כמה מילים באמת ברמה העקרונית, כי הדיון הזה הוא עקרוני ולא סביב תשלומים שאנחנו מאשרים

תמי סלע:  אני חושבת שחלק מהרעיון היה גם לחשוב, זאת אומרת, הנחה בבסיס הדיון היא שהמודל הקיים הוא המודל ואין בלתו

תמי סלע:  אבל הייתה פה הרבה פעמים בדיון חשיבה על מודלים אחרים

תמי סלע:  גם בהצעות חוק שהונחו, גם בעתירה לבית המשפט העליון שהוגשה

תמי סלע:  והייתה ביקורת על המנגנון הזה

תמי סלע:  אז אולי כמה מילים עקרוניות

תמי סלע:       באמת היום, כמו שנאמר פה קודם, חוק לימוד חובה קובע גם את החובה של המדינה ושל ההורים שהילדים יקבלו חינוך וגם את זה שהחינוך הוא חינם באופן עקרוני, עם אפשרות שהיא קבועה בחוק

תמי סלע:  שוב, זה דברים כמובן שהמחוקק יכול לשנות, אבל היום החוק מאפשר לקבוע עניינים מסוימים שאפשר לגבות לגביהם מההורים

תמי סלע:  בלי לפרט את אותם עניינים

תמי סלע:  יש איזה הגדרה של שירותים מקובלים, תקנות ישנות שקובעות כל מיני שירותים מקובלים

תמי סלע:  לא לפי זה זה נקבע, אלא בעצם בחוזר מנכ"ל

תמי סלע:       בעצם החוק היום לא מגדיר עבור איזה עניינים ניתן לגבות תשלום, מה נחשב חלק מתוכנית המקובלת לצורך העניין

תמי סלע:  בהקשר הזה גם נשמעה פה ביקורת ונאמר בעצם שחלק מהדברים שעליהם היום גובים תשלומים כמו טיולים שנתיים, כמו מסיבות, כמו סל תרבות, בעצם צריכים להיות חלק מתוכנית הלימודים הרגילה ולא צריך להבחין ביניהם לבין שיעורי מתמטיקה, אנגלית וכל תוכן לימודי אחר

תמי סלע:  אלא לראות את זה כמשהו שהוא זהה מבחינת המעמד שלו

תמי סלע:  ועדיין, כמובן יש דעות שאומרות שיש דברים מסוימים, ייחודיים אולי, שהיה ראוי לגבות עליהם

תמי סלע:  גם דברים שעלו פה קודם על עידוד מצוינות בכל מיני תחומים

תמי סלע:  אם זה מחוננים ואם זה מחוננים בריקוד או אומנות או בנגינה, אפשר היה גם לחשוב על מודל שאומר שזה חלק מהתקציב

תמי סלע:  מדברים פה על כ-5 מיליארד שקלים בסך הכול

תמי סלע:  שחלק מהמודלים שעלו פה לאורך השנים, אני טיפה אגיד את הפרטים, היו גם או לממן את זה מתוך תקציב משרד החינוך ולמצוא עניין של סדר עדיפויות

תמי סלע:  או להטיל את זה על כלל הציבור ולא דווקא על ציבור ההורים, כי זה בעצם חינוך כמוצר שהוא אינטרס ציבורי לטייב אותו

תמי סלע:  צריך ליפול על כלל האוכלוסייה, גם אם יש היבטים מסוימים שהם נוספים

תמי סלע:  והיו הצעות לעשות את זה גם בהצעת חוק ממשלתית בזמנו שהתגלגלה וגם בהצעות חוק פרטיות למיניהם

תמי סלע:       אז באמת דרכי ההסדרה נעות מהצעות חוק גם פרטיות שהיו, לבטל לחלוטין את האפשרות הזאת שקיימת היום בחוק לימוד חובה לגבות בכלל תשלום מההורים

תמי סלע:  ולהגיד בעצם למדינה, למשרד החינוך, יש לכם תקציב גדול, תעשו את סדרי העדיפויות ותמצאו את הדרך לממן

תמי סלע:  והיו הצעות חוק שאמרו, וזה גם בעקבות עתירה שהייתה על חוזרי המנכ"ל, שעשו הסדרה לעומת מצב קודם שהיה פרוץ יותר ובעייתי יותר ויצרו איזה שהוא מנגנון

תמי סלע:  ובית המשפט אמר אני מאפשר, הוא לא פסל את החוזרים

תמי סלע:  הוא אמר יש פה איזון שנכון שהמדינה תעשה אותו בין הפגיעה המסוימת בשוויון, ויש חשש כזה, לבין האוטונומיה של ההורים והרצון שלהם להיות מעורבים בחינוך ולתת תכנים ייחודיים

תמי סלע:  היו כמובן דעות שונות, אבל זו הייתה דעת הרוב וכמובן המחוקק יכול לחשוב אחרת

תמי סלע:  אבל הם כן אמרו ההסדרה בחקיקה היא לא מספקת

תמי סלע:  לא מבחינת הפירוט של הנושאים שעבורם ניתן לגבות או לא ניתן לגבות, ולא מבחינת הפיקוח הפרלמנטרי

תמי סלע:  כי כמו ששמענו פה על עיקר הסכומים בכלל אין פיקוח של הכנסת, אלא רק שליש בערך אני חושבת מהסכום נתון לפיקוח

תמי סלע:  והסכומים שמגיעים לוועדות החריגים וגם מגיעים לסכומים הרבה יותר גדולים הם לא נתונים לפיקוח

תמי סלע:  אז יש גם את הרמה הזו אחרי שקבעתי מודל ואני שלמה איתו ופירטתי מה מותר ומה אי אפשר ודנתי בשאלה מה בין טיולים שנתי לבין מתמטיקה, אז שבאמת הדברים האלה יעמדו לפיקוח וגם יאכפו

תמי סלע:  גם אלו סוג של שאלות שעלו פה, איך מוודאים שזה קורה, שאין חריגות

תמי סלע:  גם זה בעצם לא מוסדר בחקיקה, הכול מוסדר בחוזר מנכ"ל

תמי סלע:  נמצא תחת פיקוח, בדיונים פה זה עולה

תמי סלע:  מבקשים נתונים, מי מדווח, מי לא, ומה עושים במקרה שיש חריגות בגבייה

תמי סלע:  אבל לא מוסדר בצורת חקיקה מוסדרת

תמי סלע:       כמו שעלה פה, וגם הצעות בכיוון הזה עלו

תמי סלע:  והייתה את אותה הצעה של סל שירותים בחינוך, שכמו שאמרתי, הגדירה גם פירוט של הנושאים שלגביהם ניתן לגבות וגם ביקשה להטיל את זה על כלל האוכלוסייה באמצעות מנגנון, אז זה היה ארנונה

תמי סלע:  דיברו על ארנונה או ביטוח לאומי, היו כל מיני מנגנונים

תמי סלע:  בגדול, באמת יש לנו פה איזה שהוא מתח בין הזכות לחינוך לכול, שוויון הזדמנויות בחינוך, חינוך חינם ככל שהמדינה עושה מאמץ לתת אותו לכולם, לבין רצון של הורים

תמי סלע:  והיו, גם בפסק הדין של בית המשפט העליון, היו אמירות שאם לא תהיה אפשרות בכלל יהיו לזה השלכות, גם ברמה הפרקטית, מעשית, זליגה לחינוך פרטי

תמי סלע:  לפעמים זה יכול לתת יותר לאוכלוסיות שלא היו יכולות להגיע לסוג הזה של תוכניות לימודים הייחודיות, בין אם זה בית ספר מנגן

תמי סלע:  לבד לא היו מגיעים

תמי סלע:  וכשעושים את זה, מאגמים את התשלומים האלה אז כל ילדי בית הספר יכולים להגיע, גם מבחינה ארגונית וגם מבחינת המשאבים

תמי סלע:  בוודאי שיש פה מתח

תמי סלע:       אז זהו, הביקורת הזאת עלתה פה גם בוועדה

תמי סלע:  על רקע זה היו ועדות גם בין משרדיות, גם של משרד החינוך וגם איזה שהיא, כמו שציינת בהתחלה, התחייבויות לבוא עם איזה שהוא מודל רב שנתי להפחתת התשלומים

תמי סלע:  ראינו פה כל מיני הפחתות בסעיפים כאלה ואחרים, שגם חזרו בחזרה אחר כך, אחרי הקורונה

תמי סלע:  חזרו לקו שהיה לפני כן ועלייה בביטוח

תמי סלע:  אבל זה, שוב, הסכומים של המודל הספציפי שעליו אנחנו מדברים שהוא לא הכרחי

תמי סלע:  אני חושבת שהדיון העקרוני הוא באמת גם בשאלה הזאת

יוסף טייב: תודה רבה

יוסף טייב:  אתה רוצה?      

משה טור פז: כן, אני אשמח

משה טור פז:  תודה אדוני

משה טור פז:  קודם כל, שוב, אני רוצה לשבח את העבודה המצוינת, החוברת שיצאה כאן עושה, גם לעומת שנים קודמות, סדר ושקיפות בנושא החשוב של תשלומי ההורים

משה טור פז:  אני רוצה לשבח את המשרד על עבודה עקבית של עלייה בדיווח

משה טור פז:  שהיא פשוט רואים אותה לאורך שנים

משה טור פז:  זו עבודה קשה, סיזיפית להביא לכך שרוב בתי הספר מדווחים במערכת אפיק על מה שקורה בתשלומי ההורים

משה טור פז:       אחרי התשבוחות אני רוצה להעיר כמה הערות קצת פחות נחמדות

יוסף טייב: לא חייב

משה טור פז: אני יודע, אבל אני צריך

יוסף טייב: סתם, אנחנו פה בשביל זה

יוסף טייב:  בבקשה

משה טור פז: בתפקידנו כמבקרים על עבודת הממשלה

יוסף טייב: אנחנו פה בשביל זה

משה טור פז: קודם כל, תשלומי ההורים שמוצגים בכל הדיווחים, כולל בדיווח הזה, הם בחזרת המטבע מתחת לפנס

משה טור פז:  זה, דרך אגב, דימוי ממש מתאים פה

משה טור פז:  5 מיליארד שקלים בתשלומי ההורים, כמו שמוצגים פה, ושוב, בסיכום מאוד רציני – הם להערכתי בין שליש לרבע מתשלומי ההורים במערכת החינוך

משה טור פז:  ואני אסביר

משה טור פז:  קודם כל, לא מובאת פה המערכת החרדית

משה טור פז:  יש כאן הסבר למה זה קורה

משה טור פז:  אמנם גם שם יש עלייה בדיווח, אבל בואו רק בכמה זה, במוסד תרבותי ייחודי, שמהווה רבע מבתי הספר בחינוך החרדי, כידוע לך, 2 מתוך 414 בתי ספר דיווחו

משה טור פז:  כלומר, יש לנו 412 דיווחים חסרים

משה טור פז:  5 מ-227 במעמד פטור

משה טור פז:  וכולנו יודעים, אתה בוודאי יודע, אבל גם אני, שיש תשלומי הורים ברמה מאוד גבוהה בחלק מהמוסדות האלה

משה טור פז:       עכשיו, הלך לי חבר הכנסת סולומון, אבל בוא נגיד משהו על הציונות הדתית, שאני חלק ממנה, שהיא לא חפה פה מבעיות

משה טור פז:  קודם כל יש 300 מיליון שקלים, אני אומר כאן, לא מוצדקים, שאנחנו, הכנסת כולל בתקציב הזה וגם בתקציב הקודם של השנה שהייתי חלק ממנה, אישרנו – הם לא מוצדקים

משה טור פז:  הציונות הדתית מקבלת תקציב עודף על כל שאר המגזרים

משה טור פז:  זה סכום קואליציוני

משה טור פז:  אבל זה גם סכום שבכל בדיקה של האוצר, של משרד החינוך, ילד בממלכתי דתי מתוקצב בעודף על כל המגזרים האחרים

משה טור פז:  וגם כשמשווים תפוחים לתפוחים, כלומר רשמי לרשמי, הוא מתוקצב בעודף

משה טור פז:  עכשיו, אני יודע שאני דופק את הילדים האישיים שלי ואת חשבון הבנק שלי, אבל אין לזה הצדקה מוסרית

משה טור פז:  הגיע הזמן לבטל את ה-300 מיליון האלה

משה טור פז:  כי הציונות הדתית היא לא, הדם שלה לא יותר כחול משל אחרים

משה טור פז:       למה זה קורה? אני אסביר מאיפה זה קרה

משה טור פז:  וזה קשור לדיון שניהלו פה חברי הכנסת כהן וסולומון

משה טור פז:  הציונות הדתית רוצה גם וגם

משה טור פז:  היא רוצה גם פיזיקה ומתמטיקה ברמה כמו החינוך החילוני ולימודים תורניים, גמרא וכו' כמו החינוך החרדי

משה טור פז:  ולכן ההורים הציונים דתיים נאנקים תחת תשלומי ההורים

משה טור פז:  גם סידרו לעצמם 300 מיליון שקלים שלא מגיעים להם, ועדיין משלמים יותר

משה טור פז:  אבל מה לעשות? אם אתה רוצה יותר מה-82 מיליארד שמדינת ישראל נותנת לך, אתה תשלם יותר

משה טור פז:  או אל תבקש

משה טור פז:  אתה לא יכול את הגם וגם הזה

משה טור פז:       אז אמרתי, אמרתי ביקורת אחד אחד

משה טור פז:  פעם אחת תשלומי ההורים הם הרבה יותר גבוהים גם ממה שמוצג פה

משה טור פז:  ודרך אגב, באחת מוועדות החינוך בשנים הקודמות הוצג סכום של 3 מיליארד שקלים

משה טור פז:  פשוט מערכת האיסוף משתכללת, אבל היא לא משיגה את המציאות

משה טור פז:  בואו אני אספר לכם מה קורה בשטח

אסף וינינגר: אני רק אעיר, חבר הכנסת טור פז, ש-5 מיליארד שקלים האומדן הזה הוא מתייחס לכלל האוכלוסייה

משה טור פז: אני יודע

משה טור פז:  אבל רגע, בואו אני אספר לכם מה קורה במציאות

משה טור פז:  קודם כל, דיברנו על מה קורה בחרדי

משה טור פז:  מה קורה בציונות הדתית? הרי גם היא לא עומדת בתקנות

משה טור פז:  אז מה עושים? פונים להורה כמוני ואומרים לו תקשיב, תשלומי הורים מאושרים לנו זה 1,300 או 2,300 שקלים

משה טור פז:  אבל אתה הרי רוצה עוד שיעור גמרא או עוד שיעור פיזיקה או עוד חוג

משה טור פז:  אז אתה יכול, אם אתה רוצה, להתנדב

משה טור פז:  לתרום בהתנדבות

משה טור פז:  יש משפט חכם, צוחקת פה תלמידה שלי לשעבר, שמכירה את המציאות ועד כמה אני מכיר אותה גם כן בתור בן אדם שבא מהשטח

משה טור פז:  המשפט אומר חכם השביל מההולך בו

משה טור פז:  זה משפט של מורים לשל"ח

משה טור פז:  תמיד המציאות תמצא דרך להתמודד עם התקנות

משה טור פז:  ואני אומר את זה כי התסכול מצד אחד הוא גדול, כמו שאמר פה חבר הכנסת כהן

משה טור פז:  אבל המציאות יותר חזקה מהתסכול

משה טור פז:  אז שוב, 5 מיליארד לא משקפים לא הסעות, זה נאמר במפורש, לא התנדבויות, לא חריגות ולא אי דיווחים כמו במערכות האלה

משה טור פז:       לכן אני אומר, אני לא אומר את זה כרגע בביקורת

משה טור פז:  קודם כל, בואו נסתכל למציאות בעיניים

משה טור פז:  תשלומי ההורים האמיתיים בישראל מגיעים, וזו הערכה שאני בודק אותה הרבה מאוד שנים, בין 15 ל-20 מיליארד שקלים, אלה תשלומי ההורים האמיתיים

משה טור פז:  אנחנו מצליחים היום לזהות 5 מיליארד

משה טור פז:  ואני מציע למי שרוצה לבדוק את הזה שלי לבדוק איך הגעתי לזה

משה טור פז:       שתיים, אי הדיווח החרדי הוא חלק מאוטונומיה לא מוצדקת, שהחינוך החרדי לא רק מחזיק בה, אלא מחזק אותה בממשלה הזו, של אוטונומיה חרדית, עם מחוז מוחלש בכוונה תחילה

משה טור פז:  עם מעט מידע

משה טור פז:  פחות -מ-100 מפקחים מתפקדים על כ-20% מהתלמידים, ואין לזה הצדקה

משה טור פז:  וגם בנושא תשלומי הורים, אבל לא רק

משה טור פז:  הגיע הזמן לחזק את הפיקוח והבקרה לטובת התלמידים החרדים

משה טור פז:  כי אני בעד שגם הילדים החרדים יהיו חלק ממדינת ישראל

משה טור פז:  הם יעשו מיצ"ב, כי הם לא עושים היום מיצ"ב ברובם המוחלט, למעט הממ"ח ועוד כמה

משה טור פז:  וגם בנושא תשלומי ההורים

משה טור פז:  בסוף זה לטובת האוכלוסייה החרדית

יוסף טייב: אם אני לא טועה נראה לי שבני יוסף כן עושים

משה טור פז: לא, רק חלקים מאוד קטנים מתוכה

משה טור פז:  ממש מעט

יוסף טייב: ממה שאני נחשפתי לנתונים הם עושים

משה טור פז: ממש מעט

משה טור פז:  מתוך 60,000 תלמידים ברשת, רובם לא כלולים היום במיצ"ב

משה טור פז:  אני חושב שצריכים להיות

משה טור פז:  ושוב, דרך אגב, גם לא באף מבחן בין לאומי

משה טור פז:  לא בפירלס ולא באף מבחן

משה טור פז:  למה? כי כמה שהידרדרנו בנתונים הבין לאומיים, וזה לא בא במשמרת של אסף, זה כבר עשרות שנים שאנחנו מידרדרים, זה בלי 14% מהתלמידים

משה טור פז:  ועוד 5% מילדי מזרח ירושלים

משה טור פז:  זאת אומרת, מערכת החינוך בישראל היום הנתונים האמיתיים שלה נמוכים מהתוצאות הזוועתיות שלה, כי היא לא כוללת כ-20% מהתלמידים

משה טור פז:  ובואו נודה, לא 20% החזקים במתמטיקה ואנגלית

משה טור פז:  לא במזרח ירושלים, עם העבודה הנהדרת שדיווחנו עליה אתמול, ולא החרדים

משה טור פז:       דיפרנציאליות, זו צריכה להיות מילת הקסם בסיפור של תשלומי ההורים

משה טור פז:  וכאן אני אדבר עוד משהו על סדרי עדיפויות של הממשלה הזאת

משה טור פז:  ביקרתי גם את הממשלה הקודמת, לשם ההגינות

משה טור פז:  1

משה טור פז: 25 מיליארד שקלים שהוחלט עליהם, כולל בוועדה הזאת, אני כידוע הצבעתי נגד, לחינוך החרדי, יכלו להוריד את תשלומי ההורים באופן רוחבי בישראל ב-500 שקלים

משה טור פז:  2

משה טור פז: 5 מיליון ילדים כפול 500 ש"ח, חישוב מהיר חבריי היקרים, יכולנו להוריד ממה שאנחנו נצטרך לאשר בחודש הקרוב 500 ש"ח לתלמיד

משה טור פז:  יותר מזה, היות ולתת לכולם אותו דבר זה הדבר הכי לא שוויוני שיש, יכולנו לעשות את זה דיפרנציאלי

משה טור פז:  לתת לאוכלוסיות המוחלשות 1,000 שקלים ולתת לחזקים לא להוריד בכלל

משה טור פז:  ואני בעד

משה טור פז:  עכשיו, באופן אבסורדי זה היה חוזר בחלק ממנו לאוכלוסייה החרדית וזה בסדר גמור, אני בעד

משה טור פז:  אבל לא באמצעות כסף קואליציוני לא מוצדק

משה טור פז:  אלא באמצעות כסף דיפרנציאלי שמסבסד תשלומי הורים

משה טור פז:       מה שאני מנסה לומר, ולא בפעם הראשונה, זו הוועדה, זו השנה השלישית שאני בוועדת חינוך אדוני שבה אנחנו נדרשים לאשר תשלומי הורים

משה טור פז:  האירוע הזה הוא אירוע שאפשר לטפל בו טוב יותר

משה טור פז:  זה שיש שקיפות זה צעד ראשון

משה טור פז:  זה שמשרד החינוך גדל בשקיפות שלו זו התקדמות

משה טור פז:  עכשיו צריך לדרוש אותה בכל המגזרים

משה טור פז:  והרי הסנקציה ידועה – לא דיווחת, לא תקבל

משה טור פז:  זו צריכה להיות הסנקציה

משה טור פז:  שלוש, הגיע הזמן שנשנה את סדרי העדיפויות וניתן למי שצריך יותר בכלים שקופים

משה טור פז:  הבאתי שתי דוגמאות: להוריד 300 מיליון לציונות הדתית שלא מגיע לה ולקחת 1

משה טור פז: 25 מיליארד ולחלק דיפרנציאלית בין מי שמגיע לו למי שלא מגיע לו

משה טור פז:  יש להניח שבעיקר תלמידים חרדים וערבים היו נהנים מזה

משה טור פז:  בסדר גמור

משה טור פז:  עם זה אין לי שום בעיה

משה טור פז:  השיטה הנוכחית של תקצוב מגזרי, שהיא לא באשמת משרד החינוך, זו השיטה שאנחנו בכנסת נוקטים בה, מענישה את זה שמי שצריך יותר לא מקבל ומי שצריך פחות מקבל

יוסף טייב: תודה רבה

יוסף טייב:  לא, שנייה לפני כן, תמי שכחה משהו

תמי סלע: שלוש נקודות ששכחתי ככה לציין והן חשובות בעיניי בהקשר של תשלומי הורים והקשיים

תמי סלע:  אחד, כן מדווחים לנו פה, ולא רק לנו, מקרים של פגיעה בילדים שלא משתתפים בפעילויות

תמי סלע:  וזה כנראה יקרה בשיטה הזאת, גם עם המלגות וגם אם מאוד נשתדל

תמי סלע:  המלגות לא מכסות את הכול, לא כל אחד רוצה לחשוף את מצבו הכלכלי

תמי סלע:  וגם אם זה לכאורה לא מסיבות כלכליות, אז כן אפשר למנוע השתתפות בפעילויות

תמי סלע:  יש כל מיני כללים בחוזרי המנכ"ל

תמי סלע:  וזה גם לא מתיישב עם ההוראות בחוק זכויות התלמיד שאוסרות על אפליה מטעמים חברתיים וכלכליים

תמי סלע:  וגם לא מוסרי כלפי הילדים שלפעמים ההחלטות של ההורים שלהם באים על חשבונם

תמי סלע:  ובאמת יוצר אווירה מאוד בעייתית

תמי סלע:  וזה קושי שבפעילויות שממומנות על ידי תשלומי הורים יכול לפגוש אותנו

תמי סלע:       דבר נוסף יוצר חיכוך, ושמענו עליו גם כאן בוועדה, בין ההנהלה והמורים שאחראים על הגבייה וההתעסקות מול ההורים

תמי סלע:  שזה לא משהו שצוות אמור להתעסק בו ביום יום

יוסף טייב: במקרה הטוב מול ההורים, במקרה הרע מול התלמיד עצמו

תמי סלע: נכון

תמי סלע:  וזה גם קושי מאוד גדול במנגנון הזה

תמי סלע:  והדבר הנוסף, אפרופו חריגות ופיקוח

תמי סלע:  בעצם כדי למנוע את זה מקימים יחידות שעוסקות בפיקוח וגבייה וגם להן יש עלות

תמי סלע:  וגם את זה צריך לקחת בחשבון

תמי סלע:  יכול להיות שאם את העלויות הרבות שמקדישים פה לכל המנגנון של הגבייה והפיקוח כדי למנוע חריגות וועדות חריגים, היינו בודקים כמה זה עולה לנו ומאגמים את זה, אפשר היה קצת לצמצם את תשלומי ההורים

משה טור פז: ברשותך, אני רוצה להסתייג מההערה האחרונה, בסדר? להביע את עמדתי

משה טור פז:  אנחנו לא יכולים לבוא לאנשים האלה ולומר להם משילות, משילות, בקרה, בקרה

משה טור פז:  איפה ההורים משלמים וכו'

משה טור פז:  ואז, אחת הבעיות שלהם זה שאנחנו לא נותנים להם לפעמים כלים לעבודה

משה טור פז:  אני בעד, אמרתי, הבאתי דוגמה של המחוז החרדי, אבל לא רק

משה טור פז:  עזבו את זה שפיקוח, אפשר להתווכח על איך מפקחים במדינת ישראל וכל מעמד המפקח דורש שינוי דרמטי

משה טור פז:  אבל זה לא אני המצאתי, זה כבר שנים אנחנו מנסים לשנות

משה טור פז:  אני חושב שבנושאים האלה אני מעדיף עוד 10 תקנים של מפקחים שיעלו למדינת ישראל 3 מיליון שקלים, אבל שאנחנו נמשול, נהיה אחראים וגם נוכל לדרוש מהם

תמי סלע: לא

תמי סלע:  מה שאני אומרת שבמנגנון כזה של גביית תשלומי הורים שאתה רוצה לפקח שהוא יעבוד כמו שצריך, build-in יש גם עלויות עכשיו של פיקוח וגבייה ואכיפה

תמי סלע:  יכול להיות שאם היינו עכשיו את הכספים האלה מכניסים בתוך תקציב משרד החינוך ומחליטים שאת סוג הזה של הפעילויות אנחנו רואים כתוכנית לימודים רגילה ובתוך סדרי העדיפויות, או עם איזה שהיא גבייה נוספת שתהיה על כל הציבור

תמי סלע:  נותנים את השירותים האלה וחוסכים את כל מנגנון הפיקוח על זה ואת החיכוך היום יומי של הצוותים השונים מול הילדים וההורים

ורד וינדמן: עו"ד ורד וינדמן, מנכ"לית המועצה לשלום הילד

ורד וינדמן:  פתחת, אדוני יושב הראש, בשאלה, אמרת אנחנו, איזה פרק אנחנו בהיסטוריה הארוכה של הדיונים על תשלומי הורים

ורד וינדמן:  אז אני רוצה להציע לך אדוני יושב הראש, לכתוב בפעם הראשונה את הפרק האחרון לסאגה הזו לבטל את תשלומי ההורים

ורד וינדמן:  זו שאלה אידיאולוגית עקרונית, איך מבטלים את מה שהוא היום פיקציה

ורד וינדמן:  חוק חינוך חינם הוא לא חינם, תשלומי הרשות הם לא בדיוק רשות, התשלומים מרצון הם לא בדיוק מרצון

ורד וינדמן:  ובסופו של דבר מי שמאמין במערכת חינוך איכותית ואוניברסלית צריך לבטל את תשלומי ההורים

ורד וינדמן:       תשלומי ההורים הם מס רגרסיבי

ורד וינדמן:  הם מטילים נטל כבד יותר על השכבות החלשות יותר

ורד וינדמן:  ואפשר לקחת כדוגמה נתונים שפרסמנו בשנתון הסטטיסטי של המועצה לשלום הילד, שמדברים על כמה, מהי ההוצאה החודשית הממוצעת על חוגים ושיעורי עזר

ורד וינדמן:  ולא אגלה לכם את אמריקה שאני אגיד לכם שככל שההוצאה הממוצעת עולה בהתאם לעשירוני הכנסה

ורד וינדמן:  במילים פשוטות, ילדים מעשירונים נמוכים מקבלים הרבה פחות חוגים ושיעורי עזר מילדים בעשירונים גבוהים

ורד וינדמן:  ואסור לנו לשעתק את אי השוויון הזה שבא לידי ביטוי בהרבה מאוד פרמטרים שאנחנו מכירים בנתונים לתוך מערכת החינוך

ורד וינדמן:       והיו, כמו שציינה בצדק היועצת המשפטית, הייתה ועדת לנגרמן, שהיא ועדה שההמלצות שלה, על אף עתיקותן, מאוד מאוד רלוונטיות, להטיל פרומיל מביטוח, תשלומי הביטוח הלאומי, על כלל האוכלוסייה, כדי לממן תשלום מההורים

ורד וינדמן:  לצד המלצות של ועדת טרכטנברג לא כל כך ישנות

ורד וינדמן:  כל התוכניות מוכנות, צריך להחליט לעשות את זה

ורד וינדמן:       עכשיו, הנושא, זה ברור שאי אפשר לעשות את זה ביום אחד

ורד וינדמן:  אבל כפי שנאמר, בכל שנה, מה שקורה בכל שנה שבאים כל חברי הכנסת לוועדה לקראת ההצבעה

ורד וינדמן:  גם מהקואליציה, לא רק מהאופוזיציה, ובאים ואומרים זאת הפעם האחרונה ומצביעים בעד

ורד וינדמן:  זה הריטואל הקבוע

ורד וינדמן:  וכדי שזה לא יקרה, משרד החינוך צריך לבוא עם תוכנית רב שנתית

ורד וינדמן:  כן? אף אחד לא חושב שזה יכול לקרות בין לילה

ורד וינדמן:  רב שנתית, איך מבטלים לאורך השנים את תשלומי ההורים

ורד וינדמן:       עכשיו תראו, בסופו של דבר, איך נראה היום יום? זה נכון שמערכת החינוך עושה עבודה פיקוחית טובה יותר ויותר לאורך השנים

ורד וינדמן:  אי אפשר להתעלם מהדבר הזה

ורד וינדמן:  אבל בסופו של דבר יש הורים שמפחדים להתלונן על תשלומי הורים ויש עדיין פניות שמגיעות אלינו למועצה לשלום הילד, למרכז הפניות והסיוע שלנו

ורד וינדמן:  כפי שאמרת, אדוני יושב הראש, על מחירים אישיים שמשלמים תלמידים

ורד וינדמן:  ואחר כך לבוא ולהתלונן למשרד החינוך, ויש טיפול בנושאים האלה, אי אפשר להכחיש את זה

ורד וינדמן:  אבל זה כבר אחרי שילדים נפגעו

ורד וינדמן:  ולכן צריך, זו ההצעה שאנחנו מציעים

ורד וינדמן:  מידי שנה להפריד את מי שגובה ויודע תשלומי הורים מתוך בית הספר

ורד וינדמן:  זה לא משהו שהשלטון המקומי אהב לאורך השנים

ורד וינדמן:  אבל ההצעה שלנו הייתה שמי שצריך לגבות זה אולי הרשות המקומית, כדי להרחיב את הגבייה מתוך בתי הספר, בגלל המבוכה של ילדים

ורד וינדמן:       הדבר האחרון שאני אומר

ורד וינדמן:  תראו מה בעצם מממנים הורים: הם מממנים לעיתים לימודים ולעיתים סל תרבות וטיולים

ורד וינדמן:  אף אחד לא אומר שהדברים האלה הם פחות חשובים מהלימודים

ורד וינדמן:  ובעצם אנחנו דורשים מההורים, על גב התלמידים, לממן דברים שהם א'-ב' בחינוך

ורד וינדמן:  ולכן מה שצריך לקרות זה שמשרד החינוך צריך להגדיר מפרט

ורד וינדמן:  שיגיד מה כולל החינוך החובה, מה המדינה לוקחת על עצמה כמדינה שמאמינה בחינוך אוניברסלי חינם לממן ואת היתר לממן בצורה לכל הפחות דיפרנציאלית

ורד וינדמן:  יש הצעות, גם חבר הכנסת, היום שר הרווחה, מרגי, שהיה יושב ראש ועדת החינוך לאורך השנים, הציע הצעות כאלה

ורד וינדמן:  עשה שולחנות עגולים

ורד וינדמן:  יש תוכניות

ורד וינדמן:  צריך לקחת את זה מתוך אמונה באידיאולוגיה של חינוך חינם כדי לצמצם פערים, שאנחנו יודעים שהולכים וגדלים במדינת ישראל

ורד וינדמן:  ואותם, בתוך מערכת החינוך, לצמצם

יוסף טייב: תודה רבה

יוסף טייב:  צמרת, כן, בבקשה

צמרת אביבי: קודם כל, יוסי, תודה שנתת לנו את המעמד באמת של לקיים את הדיון הזה, שאני מבקשת אותו כבר קרוב לשנתיים

צמרת אביבי:  ואני אתחיל דווקא, אני רוצה לדבר דווקא על ההיבט של מורה התל"ן, כמי שמייצגת אותם

צמרת אביבי:  יש כאן כמה דברים וחשוב

צמרת אביבי:  אז ככה, קודם כל, יש לי פה כמה נקודות ואני מבקשת שתיתן לי את כל הזמן שיש

צמרת אביבי:       קודם כל, אני רוצה לומר שיש סתירה בחוזר מנכ"ל, ואני אגיד גם למה

צמרת אביבי:  מצד אחד, אופן הגבייה עבור התשלומים בגני ילדים זה 199 כפול 35 ילדים

צמרת אביבי:  אבל מה קורה עם גנים שיש בהם מעט ילדים? מה קורה במצב כזה? זאת אומרת שחוזר מנכ"ל גורס מצד אחד שהתשלום למורה יישאר קבוע ומצד שני התשלום הוא נגזרת של כמות ההורים המשלמים בפועל

צמרת אביבי:  זאת אומרת המשמעות שבגן קטן הסכום שיתווסף הוא קונה רק חוג אחד למשל

צמרת אביבי:  נגיד, אם במקום 6,900 שזה הסכום המקסימלי לתל"ן אחד, נגבה רק 4,000, זה אומר שאני קונה פחות

צמרת אביבי:  קונה פחות

צמרת אביבי:  ואז מה זה אומר? שהמורים בורחים, מה שקורה היום

צמרת אביבי:  יש בריחת מוחות והם הולכים לשוק הפרטי

צמרת אביבי:  הם הולכים לגילאי לידה עד 3

קריאה: זה השוק הפרטי

צמרת אביבי: לא, זה לא השוק הפרטי

יוסף טייב: אז מה זה?     

צמרת אביבי: זה, קודם כל, אני רוצה לומר שה-199 שקלים האלה, כמו שאמרנו מקודם, זה לא עלה מעל 12 שנים

צמרת אביבי:  זה נשאר קבוע

צמרת אביבי:  כל הדברים, כל מה שאנחנו צריכים לצרוך הוא עולה ועולה

צמרת אביבי:  זה נשאר סטטי

צמרת אביבי:  במגזר הפרטי, בגנים פרטיים או בחוגים אחר הצהריים המורים יכולים לקחת, אתה יודע, בסכומים יותר גבוהים

צמרת אביבי:  פה זה באמת סכומים מאוד מאוד נמוכים

צמרת אביבי:       דבר שני, חוזר מנכ"ל אומר שתל"ן יפעל רק אם יש מינימום של 75% גבייה מינימום מההורים

צמרת אביבי:  ומצד שני הוא גורס, חוזר מנכ"ל, שאין לפגוע בתשלום למורה ומאפשר לקיים תל"ן גם אם אין את כל הסכום בקופה

צמרת אביבי:  אז מי משלים את החלק היחסי למורה? אף אחד לא משלים

צמרת אביבי:  זה אומר שבעצם מורה יכול פתאום להגיע למרץ, נגמר הכסף והוא מספיק

צמרת אביבי:  פערים חברתיים, דיברנו

צמרת אביבי:       המגמה של הרשויות, זה מתקשר לשלטון המקומי מיכל

צמרת אביבי:  שבמכרזים שהם מוציאים לתל"ן, למפעילי התל"ן יש תנאי שרק גוף גדול יכול לקבל את העבודה

צמרת אביבי:  ואז בעצם אנחנו מתמודדים פה ש- one man show לא יכולים, אין פה שוויון הזדמנויות מבחינת היכולת שלהם להציע את עצמם לעבודה ברשות

צמרת אביבי:  זה בגלל שהרשות רוצה יותר ראש נקי ורוצה עבודה עם גוף אחד מאשר כמה פרילנסרים

יוסף טייב: או שהרשות מחפשת יציבות

צמרת אביבי: זה לאו דווקא יציבות

יוסף טייב: זה לא פסול

צמרת אביבי: לאו דווקא יציבות

צמרת אביבי:  אבל יש כאן עניין שבעצם עכשיו כשמורה פרלינסר רוצה לעבוד ברשות, הוא צריך, בעצם חברת הקבלן גוזרת עליו קופון ולוקחת מעשר מהסכום שמגיע אליו, היה אמור להגיע אליו, כדי שהוא יוכל לעבוד

צמרת אביבי:  אז אין פה חוסר שוויוניות בהזדמנות

צמרת אביבי:       עכשיו הדבר הכי חשוב, שזה אופן גביית התשלום

צמרת אביבי:  אופן גביית התשלום

צמרת אביבי:  בעצם מה שקרה זה שבגנים עד לפני מספר שנים הגננות היו אוספות את הכספים מההורים באופן ישיר

צמרת אביבי:  יצאה הנחיה של יפה בן דוד שהגננות עוסקות אך ורק בתחום הפדגוגי ולא בתחום התקציבי

צמרת אביבי:  כמובן שלבתי הספר אין את הבעיה הזאת, כי יש את המזכירה שעושה עבורן את הדברים האלה

צמרת אביבי:  פה לגננת אין מישהי שעושה את זה

צמרת אביבי:  אז יפה בן דוד אמרה אין יותר

צמרת אביבי:  הרשות, הגבייה עוברת לאחריות הרשות

צמרת אביבי:  מה המשמעות של זה? שזה אומר שיש עיכובים משמעותיים בגבייה

צמרת אביבי:  והרשויות בעצם לא פונות באופן אישי להורים בבקשה לשלם את התל"ן

צמרת אביבי:  ואז בעצם מה שקורה זה שהתל"ן מופסק באמצע השנה כי נגמר הכסף או שיש רשויות בכלל עדיין, עד היום אין תל"ן

מיכל מנקס: מה שנקרא אמרה ונשארה בחיים

מיכל מנקס:  זה ממש מכעיס אותי ההכללות שקורות פה

מיכל מנקס:  זה ממש מטעה

מיכל מנקס:  התל"ן שאת מדברת עליו הוא תל"ן רשותי, להבדיל מתל"ן מוסדי

מיכל מנקס:  זה פשוט קצת חוצפה מה שאת עושה

מיכל מנקס:  על חמש רשויות שעושות עבודת קודש וגם מכסות על אותם 25% גבייה

מיכל מנקס:  אז בואי תני דוגמה ספציפית ואל תדברי בשם הכלל

צמרת אביבי: למשל אור עקיבא, אור עקיבא עדיין אין תל"ן עד היום

צמרת אביבי:  ירושלים, בעקבות התערבות שלי זה התחיל רק בדצמבר 2022, התל"ן

צמרת אביבי:  התל"ן התחיל רק בדצמבר 2022

קריאה: אבל תל"ן זה לא חובה

יוסף טייב: אבל צמרת, שנייה, שנייה

צמרת אביבי: אבל רגע, יוסי

יוסף טייב: לא, לא

יוסף טייב:  התל"ן הוא רשות

צמרת אביבי: נכון

יוסף טייב: אם הורה לא רוצה לשלם, מה את רוצה? שהרשות תבוא ויכפה על ההורה לשלם? לא הבנתי

צמרת אביבי: לא

צמרת אביבי:  אני רוצה שהמדינה תיקח אחריות

צמרת אביבי:  כי אני מאמינה כאשת חינוך שהתוכניות האלה הן שוות ערך לחינוך פורמלי

יוסף טייב: זו כבר אמירה אחרת

יוסף טייב:  אז זה לא קשור לרשות המקומית

צמרת אביבי: זה גם קשור לרשות המקומית

יוסף טייב: לא, את באה באמירה כוללת ואת אומרת היה ראוי שמשרד החינוך יכניס את זה בתוכנית הלימודים כמשהו בבייס

יוסף טייב:  אפשר להסכים עם זה, אפשר לא להסכים עם זה

יוסף טייב:  זו האמירה שלך, זה בסדר

יוסף טייב:  אבל אי אפשר להשתלח על השלטון המקומי ולהגיד - - -     

צמרת אביבי: לא, חלילה, אני לא משתלחת

צמרת אביבי:  אני רוצה רק להציע את הפתרון

יוסף טייב: לא, אבל את באה כן בטרוניה ואת אומרת השלטון המקומי לא כופה על ההורה או לא פונה להורה

צמרת אביבי: הוא לא יכול

צמרת אביבי:  אני יודעת שאין לו סמכות

יוסף טייב: זה תשלום רשות

יוסף טייב:  אם ההורה רוצה, אז הוא רוצה

יוסף טייב:  אם הוא לא רוצה, אז הוא לא רוצה

יוסף טייב:  אגב, זה יכול היה לקרות גם עם הגננת

צמרת אביבי: לא, לא, בגננת, אם הגננת אז יש קשר יותר ישיר

יוסף טייב: אבל הגננת לא יכולה לכפות על ההורה גם

צמרת אביבי: לא, אבל היא אומרת בוא, זה חשוב

צמרת אביבי:  לא כל ההורים מבינים את המשמעות של תל"ן

צמרת אביבי:  של תוכנית לימודים נוספת

צמרת אביבי:  אבל מה שקורה זה שאני דיברתי עם, תקשיב, עם יושב ראש אגף מנהלי החינוך, ד"ר שי פרוכטמן, מאבן יהודה

צמרת אביבי:  ומה שהם עושים, ואני הצעתי את זה גם למיכל בשיחה שלי ושלה, שכשהרשויות פונות להורים בקישור הזה לבקש כסף עבור הרשמה של הילדים, שיוסיפו שורה שהם מאשרים שיהיה תל"ן ונותנים את כרטיס האשראי שלהם לעירבון

צמרת אביבי:  ואז תל"ן כולם מתחילים ב-1

צמרת אביבי: 9 ואין פערים חברתיים שנוצרים בעקבות כך

צמרת אביבי:  זה מה שאני אומרת

צמרת אביבי:  אני רוצה לייעל את השיטה

צמרת אביבי:       הדבר השני, הדבר הבא זה שביקשו שאני אעלה פה על סדר היום גם את הביטול של תל"ן לכיתות א'-ב', בגלל שיש, אתם, מישהו, לא יודעת מי בדיוק אמר את זה, שיש כפילות על ניצנים

צמרת אביבי:  שמי שבעצם הולך לניצנים, אז יש כבר תקציב מניצנים

צמרת אביבי:  אבל לא כל ילדי כיתה א'-ב' נשארים בתוך החוגים של ניצנים ובתוך תוכנית של ניצנים

צמרת אביבי:  ולא כולם הולכים לחוגים ולצהרונים

מיכל מנקס: רק להגיד שאנחנו פשוט לא מאשרים כפל תשלומים

מיכל מנקס:  אפרופו הורים לא צריכים לשלם

מיכל מנקס:  לכן איפה שיש ניצנים המסגרת ההורים בוחרים תל"ן היא תהיה אחרי זה

מיכל מנקס:  ההורים לא צריכים לשלם

צמרת אביבי: אבל את יודעת שהתל"ן נכנס בשעות משרד החינוך

מיכל מנקס: הפוך, מאריכים את ניצנים ואיפה, אבל לא ישלמו כפול

צמרת אביבי: וביקשו שגם אני אעלה עוד דבר, שהחינוך המיוחד קוצץ מ-5 שעות לשעתיים בתל"ן

יוסף טייב: היה על זה דיון

יוסף טייב:  זה נושא אחר לגמרי

יוסף טייב:  מיכל, את רוצה?     

מיכל מנקס: כן, אני אשמח להתייחס קודם כל, ולדבר על השותפות לכאורה מעלה לשלטון המקומי ולתשלומי הורים

מיכל מנקס:  אבל זה קודם כל השותפות עם משרד החינוך והשותפות עם ההורים

מיכל מנקס:  אנחנו בתוקף חוק אנחנו מחויבים לפתוח את חשבונות הבנק והם בעלות הרשות המקומית, עבור תשלומי ההורים

מיכל מנקס:  אנחנו גם מחויבים בניהול, בבקרה ובאכיפה של ניהול תקין, לא הבקרה של משרד החינוך על מותר ואסור

מיכל מנקס:  ואנחנו עובדים יחד לפתח או בעצם מרכז השלטון המקומי, אנחנו מפתחים עכשיו מערכת לניהול גבייה, ניהול ושקיפות של כספי הורים

מיכל מנקס:  שיקפנו את זה למשרד החינוך

מיכל מנקס:  יש פה המון המון סוגיות משפטיות וכו'

מיכל מנקס:  אנחנו גם נשתף את ההורים בבוא השעה

מיכל מנקס:  באיזה שהיא מערכת שהיא win win לכולם וזה ממש על סדר יומנו

מיכל מנקס:       הדבר הנוסף שקשור ברשויות המקומיות זה תוספת של, אני לא רוצה סתם לזרוק מספרים, אבל הרבה מאוד כספים

מיכל מנקס:  תוספת מלגות מטעם הרשות, לא צוין פה אבל גם למסע לפולין נדרשות מלגות רבות שנותן המשרד, אבל נותן גם השלטון המקומי

מיכל מנקס:  ציוד לימודי לקראת פתיחת שנה

מיכל מנקס:  אנחנו לעיתים אף מחלקים ילקוטים, מחברות וכו' למשפחות מוכרות

מיכל מנקס:       ודיברה פה אינה על ארוחת הבוקר

מיכל מנקס:  זה משהו שקודם במשותף על ידי ההורים, מירום, אינה, המשרד על כל אגפיו

מיכל מנקס:  ואנחנו ממש לקראת סגירה

מיכל מנקס:  הרבה מאוד היבטים של החשיבות של ארוחת בוקר משותפת בגן, הן בריאותיים והן היבטים של כישורי חיים

מיכל מנקס:  היבטים של שוויון, אפרופו לפחות שנדע שכולם אוכלים ארוחת בוקר מזינה ובריאה

מיכל מנקס:  במחיר שווה לכל נפש

מיכל מנקס:  גם כאן, אם נצטרך, אז ייכנסו סבסודים וכו'

מיכל מנקס:  אז גם זה מתקדם לכדי יישום לפתיחת שנת הלימודים הקרובה

מיכל מנקס:  מהר יותר ממה שחשבנו

מיכל מנקס:       אני לא אכנס פה לשום סוגיה פילוסופית של תשלומי הורים ודרכים לבחון אותה

מיכל מנקס:  אבל גם אנחנו עשינו עבודה לפני כמעט שמונה שנים

מיכל מנקס:  ובמסגרתה גם התייחסנו לתשלומי ההורים והחלופות

מיכל מנקס:  אני חושבת שצריך לחשוב על זה, לא בעת הזאת

יוסף טייב: תודה רבה

יוסף טייב:  מירום שיף, בבקשה

מירום שיף: קודם כל, סליחה על האיחור יו"ר הוועדה, נתקעתי בפקק תנועה בכביש 6

מירום שיף:  תאונה שהייתה שם

מירום שיף:  אז ככה, קודם כל לקראת תשלומי ההורים של השנה עשינו קצת עבודה משותפת עם המשרד

מירום שיף:  הבנתי שהציגו את זה פה

מירום שיף:  זה מבורך שיהיה לנו הזנה משותפת בתוך גני הילדים

מירום שיף:  אני חושב שזה פרויקט מאוד מאוד חשוב

מירום שיף:  פותר בעיות לילדים אלרגיים

מירום שיף:  נותן מענה, באמת, עם המון ערכים חינוכיים, דבר מאוד טוב שקרה

מירום שיף:       הכיתות הייחודיות, עשינו שם הסדרה מסודרת

מירום שיף:  וזה דבר שזה יהיה מסודר ולא יהיה במקום א' גבייה מסוימת ובמקום ב' גבייה אחרת

מירום שיף:  גם ראיתי את ההגדלה של סל הרווחה, זה מבורך

מירום שיף:       עכשיו לדברים שטיפה פחות מבורכים

מירום שיף:  אנחנו שנים, וזה לא קשור למשרד השנה, טוענים שצריכים להוריד את יוקר המחיה

מירום שיף:  תשלומי ההורים צריכים להיראות לגמרי אחרת

מירום שיף:  טיולים זה משהו שצריך להיות חלק ממערכת החינוך, לדוגמה

מירום שיף:  השאלת ספרים זה משהו שאנחנו לא צריכים לשלם עליו, אבל צריך להתחיל מאיפה שהוא

מירום שיף:  אי אפשר לעשות כנראה את הכול במכה

מירום שיף:  זה לא עומד בסדרי העדיפויות של מדינת ישראל, זו האמת האמיתית שפה אומרים

מירום שיף:  אני זוכר את הנאום שנאמתי פה לפני שנה

מירום שיף:  הייתה ממשלה אחרת

מירום שיף:  ואמרתי את אותם דברים

מירום שיף:  פשוט האנשים שמצביעים בעד ונגד תשלומי הורים משתנים מאופוזיציה וקואליציה בעת הישיבה

מירום שיף:  ואני חושב שצריכים לשנות את הדבר הזה

מירום שיף:  להגיד עד לפה

מירום שיף:  בונים תוכנית

מירום שיף:  כבר הבטיחו את זה פה בוועדה הזאת לי יו"רים קודמים

מירום שיף:  לעשות תוכנית רב שנתית, שבהם מקצצים את תשלומי ההורים

מירום שיף:  באים עם משהו אחר

מירום שיף:  טיול זה משהו שילד, כל ילד חייב לחוות

מירום שיף:  זה דבר חברתי, חינוכי

מירום שיף:  אחרי הקורונה אנחנו מבינים כמה זה חשוב

מירום שיף:       בשנה שעברה החזירו לנו 20 שקלים עבור עליית מחירי הביטוח

מירום שיף:  התחלנו לשבת עם משרד החינוך בנושא הזה ולמצוא לזה פתרון

מירום שיף:  עדיין אני מבקש, לפני ההחלטות שיהיה דיון סופי, ואנחנו כולנו נביא ונבין מה עושים עם הדבר הזה

מירום שיף:  ואיך מביאים ערך להורים

מירום שיף:  איך מורידים גם למעמד הביניים

מירום שיף:  לאנשים שקשה להם ביום יום

מירום שיף:  שלא סוגרים את החודש למרות שהם שניהם עובדים

מירום שיף:  איך מקלים עליהם, על אותם אנשים

מירום שיף:  אנחנו לא רואים את זה

מירום שיף:  יש פה המון דברים טובים, אבל לא הגיע כסף באמת חדש לתוך תשלומי ההורים, שישנה באמת את המשוואה או נתחיל בו תהליך אמיתי

מירום שיף:  ואני מקווה שלדיון הבא שיתקיים בקיץ הזה, לפני שיאשרו סופית תשלומי הורים, נוכל לבוא עם בשורה אמיתית להורים

יוסף טייב: אני כן רוצה לומר שהדיונים האלה כבר התחילו, מירום

מירום שיף: אני יודע

יוסף טייב: ואתה חלק מזה

יוסף טייב:  וגם המנכ"ל והשר מעורבים בזה, משרד האוצר

יוסף טייב:  אנחנו כן מנסים להגיע להבנה באמת

מירום שיף: ותודה על המאמץ הגדול שאתה עושה בנדון הזה

יוסף טייב: אין לי ספק שכלל המשרדים, כולל האוצר, ייכנסו לסיפור הזה

יוסף טייב:  אנחנו נמצאים, כמו שאמרת, תחת נטל של יוקר המחיה

יוסף טייב:  וזה לא משנה מאיזה מגזרים, בוודאי המגזרים בפריפריה והשכבות החלשות מרגישות את זה יותר

יוסף טייב:  אבל כמו שאמרת, מעמד הביניים, ששני ההורים עובדים, גם קורסים תחת הנטל

יוסף טייב:  ובמקרים רבים גם מי שהיה במעמד הגבוה לצערי מתאסף למעגל הביניים

יוסף טייב:  ומי שהיה במעגל הביניים מתאסף לעוני בישראל

יוסף טייב:  בוודאי כשאנחנו מדברים, שוב, כמו שאמרתי, אוכלוסיות מוחלשות

יוסף טייב:  לא משנה אם זה המגזר הערבי, החרדי, פריפריה

יוסף טייב:  כלל המגזרים

מירום שיף: לצערי אנחנו רואים את זה בכל מקום במדינת ישראל היום

יוסף טייב: סובלים וקורסים תחת הנטל של יוקר המחיה

מירום שיף: כולם סובלים

מירום שיף:  וחייבים לבוא עם בשורה, עם כסף חדש לתוך, שייתן מענה לתשלומי הורים שיהיה חינוך יותר טוב לילדים

מירום שיף:  צריך להבין שחינוך זה בסוף העתיד של מדינת ישראל

יוסף טייב: נכון

יוסף טייב:  ולכן אני כן הייתי רוצה, אסף, התחלנו לדבר על זה

יוסף טייב:  אבל אני חושב, לפחות תפיסתי, לפחות במבט, במיידי

יוסף טייב:  קודם כל לעשות את ההבדל ולהביא את זה ברמה דיפרנציאלית

יוסף טייב:  אני לא חושב שחבר כנסת צריך לקבל איזה שהוא מימון

יוסף טייב:  עוד פעם, אם מחליטים שתשלומי הורים נשארים, אין סיבה שאני לא אשלם מלא על ילדיי

יוסף טייב:  ואני אומר כלפי עצמי וכלפי כל מי שנמצא במעמד, כשבאוכלוסייה המוחלשת אנחנו רואים שיש הורים שלא יכולים לשלם על זה

יוסף טייב:  אז אנחנו מסתכלים על זה 20 שקלים, 40 שקלים, 50 שקלים, 200 שקלים בשנה

יוסף טייב:  אנחנו לא מרגישים את זה

יוסף טייב:  אבל ישנם אנשים שזה הלחם והחלב של הילדים שלהם

יוסף טייב:  ואסור לנו בוודאי במשמרת הזאת לבוא ולאשר את הדבר הזה

יוסף טייב:       לכן הייתי כן מצפה שתעשה עבודה, גם משרד החינוך מול משרד האוצר, לראות איך אנחנו מביאים תוכנית עם כספים תוספתיים לטווח הארוך

יוסף טייב:  בוודאי לטווח המיידי ברמה המינימלית

יוסף טייב:  אבל כן, להביא תוכנית

יוסף טייב:  תוכנית חומש, תוכנית לעשור הקרוב, איך אנחנו מפסיקים עם הסיפור הזה של תשלומי הורים

יוסף טייב:  אנחנו מדברים בסוף בתשלומי רשות ותשלומי החובה

יוסף טייב:  אני חושב שהדבר הזה חייב להיכנס לתוך הפול

יוסף טייב:  ואני באמת מציע, בואו נבנה ביחד תוכנית חומש

יוסף טייב:  אני לא מצפה שהאוצר ומשרד החינוך יבואו עכשיו בתחילת שנת הלימודים ויגידו אני מוחק הכנסה של 1

יוסף טייב: 5 מיליארד בתשלומי הרשות והחובה, ועוד 4 מיליארד בתל"ן

יוסף טייב:  זה לא מה שביקשתי

יוסף טייב:  אני אומר לפחות בתשלומי החובה ובתשלומי הרשות, אותה טבלה שאנחנו אמורים לאשר פה בוועדה

יוסף טייב:  שהסכום שלה הוא עולה בין 1

יוסף טייב: 5 ל-2 מיליארד

יוסף טייב:  אני אומר, הדבר הזה בואו נעשה את זה תוכנית חומש דיפרנציאלית

יוסף טייב:  לא משנה אם אנחנו נחליט אחר כך על קריטריונים, אם זה מבחן ההכנסה, שזה מורכב יותר

יוסף טייב:  או מדד טיפוח בית ספרי אולי מדויק יותר

יוסף טייב:  כדי לפתור את הבעיה הזאת

יוסף טייב:       כמובן מדובר כרגע בדיון עקרוני ואני שמח שאני חושב נגענו בכלל ההיבטים

יוסף טייב:  אן בתל"ן והן בארוחות והן בבתי ספר ייעודיים וכיתות מיוחדות

יוסף טייב:  לצערי, כמו שאמרתי בתחילת דבריי, אנחנו שנה אחרי שנה חוזרים על אותו סרט

יוסף טייב:  ובסוף מאשרים את אותם תשלומי הורים בצורה כזו או אחרת

יוסף טייב:  אני חושב שמן הראוי היה, אגב, זה דברים שנאמרו גם בשנים קודמות

יוסף טייב:  שהמשרד יבנה ביחד עם שאר המשרדים תוכנית חומש כדי לראות איך אנחנו מפסיקים עם השערורייה הזאת ואני חושב שבפרק זמן כזה שיוקר המחיה הוא נטל כבד על כלל האזרחים במדינת ישראל זה הזמן המתאים ביותר כדי לבוא ולפתור את הסוגייה הזאת

יוסף טייב:  אני מגויס לזה לגמרי ואני שמח שמנכ"ל המשרד והשר וכלל הגורמים המקצועיים מגויסים לזה

יוסף טייב:  אנחנו כבר שבועות ארוכים עובדים על הסיפור הזה

יוסף טייב:  ולכן היה חשוב לבוא ולהביא דיון עקרוני סביב הדבר הזה בשביל באמת להבין את כל הסוגיות

יוסף טייב:       משהו שלא נאמר ואני כן רוצה להתייחס אליו

יוסף טייב:  שבמשך שנים המחירים גם עלו

יוסף טייב:  אני חושב שהיחידה שהתייחסה לזה זו צמרת

יוסף טייב:  ולא הייתה עלייה, לא בתל"ן ולא בתשלומי הרשות, תשלומי החובה בצורה כזו או אחרת שנה שעברה

יוסף טייב:  אבל כן, 12 שנים

יוסף טייב:  12 שנה לא הייתה עלייה

יוסף טייב:  ואני חושב שזה דבר שגם אנחנו צריכים לקחת בחשבון במשרד בצורה כזו או אחרת את הדברים

יוסף טייב:  זה דבר גם שהוא צריך להיאמר

יוסף טייב:  ולכן אני לא בא בטרוניה לא על המשרד ולא על משרד האוצר ולא על משרדי הממשלה

יוסף טייב:  ואני אומר כן, בואו ביחד נמצא את הפתרון וכמה שיותר מהר

יוסף טייב:  יש לנו עוד כחודש ימים בערך כדי לאשר את תשלומי ההורים האלה

יוסף טייב:       אני כן הייתי מצפה ורוצה להצביע על זה כמה שיותר מהר כשמופיעה בפנינו תוכנית רב שנתית שתספק גם את המשרד וגם את ההורים בסוף

יוסף טייב:  ובסוף, אנחנו עושים את זה בשביל הילדים שלנו

יוסף טייב:  אנחנו לא מוכנים למחוק לגמרי את תשלומי ההורים ולהגיד אוקיי, אז הילדים שלנו יקבלו פחות

יוסף טייב:  לא לזה הכוונה

יוסף טייב:  אנחנו רוצים שהילדים יקבלו אותו דבר ושההורים ישלמו פחות

יוסף טייב:  ואני חושב שהנוסחה היא קיימת, צריך רק רצון טוב

קריאה: מה הנוסחה שאתה מציע?     

יוסף טייב: דיפרנציאלי

יוסף טייב:  פשוט יש מדד טיפוח בית ספרי לצורך העניין

יוסף טייב:  אפשר לפי זה להחליט כמה הורה ישלם ובמדד מסוים ישלם פחות

יוסף טייב:  אפשר לקבוע 50% הנחה לשנה הראשונה וללכת, על תשלומי חובה ורשות

יוסף טייב:  ולהוביל את המנגנון הזה שבשנים הקרובות, אפשר אפילו בעשור הקרוב, בצורה הדרגתית אנחנו נמחק את הסיפור הזה של תשלומי הורים

יוסף טייב:  אני חושב שזה מן הראוי לעשות את זה

יוסף טייב:       אני לא מצפה, כמו שאמרתי, שהמשרד עכשיו יבוא, וגם לא האוצר, שיגיד שמעו, אני מזרים עכשיו 2 מיליארד שקלים ומוחק את הסיפור

יוסף טייב:  אני חושב שזה גם לא הגיוני

יוסף טייב:  אנחנו עם רגליים על הקרקע

יוסף טייב:  אבל אני כן מצפה שתהיה איזה שהיא תוכנית שתוצג כאן שעל פיה אנחנו נצביע על תשלומי החובה והרשות, עם גם איזה שהוא מענה מיידי להורים

יוסף טייב:  אסף, אתה רוצה להתייחס?      

ליאלי מלמן: אפשר עוד התייחסות אחת?     

יוסף טייב: בבקשה, רק שמך לפרוטוקול

ליאלי מלמן: שלום, אני ליאלי מהחברה להגנת הטבע

ליאלי מלמן:  זה אמנם נהיה צר פתאום בתוך הסיכום שעשית, אבל אני כן ארצה להגיד על זה משהו

ליאלי מלמן:  הטיול השנתי או טיולים בכלל הם משהו שדווקא בתקופה הזו שהמדינה בוערת, ברור לנו שהם העניין

ליאלי מלמן:  זאת אומרת, אהבת הארץ מבוססת על זה שילדים יוצאים החוצה

ליאלי מלמן:  מעבר לעניין הנפשי שהקורונה חידדה ומעבר לסוג הלמידה שהטיול מזמן ומעבר לאפשרות של ילדים להיות במצב חברתי אחר

ליאלי מלמן:  ברור לנו שהטיול השנתי הוא משהו שצריך להיות, כך משרד החינוך הגדיר, הוא צריך להיות חובה וצריך להיות ברור שיוצאים

ליאלי מלמן:       היום תשלומי ההורים, כמו שאמרתם, לא עלו, כמה שנים? 10-12 שנה? 12 שנים תשלומי ההורים לא עלו

ליאלי מלמן:  עם זאת, מחירי האוטובוסים, מע"רים, מדריכי טיולים, אתרים וכו' עלו גם עלו

ליאלי מלמן:  המשמעות היא שבית ספר שיכול, כמו שאמרו פה אחרים, למצוא דרך להביא עוד כסף לא דרך תשלומי ההורים, יצאו לטיול שנתי משמעותי, איכותי, חווייתי, באזורים שונים

ליאלי מלמן:  זאת אומרת, ילד מהמרכז כנראה יטייל כל חלקי הארץ בתוך 12 שנות לימוד

ליאלי מלמן:  ועם זאת, בתי ספר שהאוכלוסייה בהם מעט מוחלשת, הכסף שאנחנו גובים מההורים או שנגבה מההורים לא מצליח לממן את מה שנדרש

ליאלי מלמן:  לא מצליח לממן באמת טיול של יומיים שכולל לינה

ליאלי מלמן:  מה עושים? לוקחים את הכסף הזה ובמקום טיול יומיים עושים שני טיולים יומיים

ליאלי מלמן:  וכדי שזה יהיה יותר זול ואפשר יהיה לעמוד בזה, אז לא רק שני טיולים יומיים, שני טיולים יומיים במרחב שקרוב לבית הספר

ליאלי מלמן:  זאת אומרת שילדים מאזורים מסוימים בארץ, אגב, לא רק פריפריה

ליאלי מלמן:  גם בית ספר בפרדס חנה יכול להגיד אני לא מטייל מעבר לגבול של השרון, הכרמל, גליל תחתון

ליאלי מלמן:  ילד יגיע לכיתה י' כשהוא לא טייל מעולם בדרום או בצפון

ליאלי מלמן:       ואנחנו כמובן לא מבקשים בשום דרך להעלות את תשלומי ההורים

ליאלי מלמן:  אבל אנחנו כן אומרים את מה שנאמר פה כמה פעמים, שאם אנחנו חושבים שהטיילות החינוכית היא דבר חשוב ומשמעותי כדי לגרום לילדים לאהוב את הארץ הזאת ולגרום לשייכת וזיקה, אז אנחנו צריכים לסבסד את זה בצורה הרבה יותר משמעותית

ליאלי מלמן:  כדי שמה שהילדים יקבלו בסוף זה מה שהתכוונו

ליאלי מלמן:  תודה רבה

יוסף טייב: תודה רבה

יוסף טייב:  אסף, בבקשה

אסף צלאל: טוב, שלום לכולם

אסף צלאל:  קודם כל, אני רוצה להתחיל בזה שברור לכולנו שאנחנו רוצים מאוד להגיע למצב שבו באמת החינוך חינם הוא באמת חינם ואנחנו מורידים את המחירים למחירים אפסיים

אסף צלאל:  זה דבר שהוא לא חדש ויש פה רצון מתמיד להגיע אליו

אסף צלאל:       מה שקרה בשנים האחרונות שממאבק להוריד את התשלומים, המאבק הקשה נהיה לא להעלות אותו

אסף צלאל:  וזה המאבק שהמדינה נמצאת

אסף צלאל:  וגם מי שהחזיק ב-12 שנה, זה לא, אני לא אומר את זה כדי לטפוח לעצמי על השכם, לא הייתי פה

אסף צלאל:  אבל מי שהיה פה וקודמיי שהיו כאן, גם בממשלה וגם בוועדה, החזיקו את התשלום הזה במחיר שלו, מבלי להעלות אותו, כדי לא להעלות את הנטל

אסף צלאל:  עכשיו, האם היינו רוצים לרדת? היינו רוצים לרדת

אסף צלאל:  אבל ההתייקרויות והמחירים שעולים, בסוף זה שהמדינה נושאת בהם, הדבר הזה בעצם בצורה עקיפה, אבל זה מאוד ישיר, הוא מקל על הנטל

אסף צלאל:       השנה המאבק הזה של לא להעלות את המחיר הוא היה מאבק עוד קשה שבעתיים

אסף צלאל:  כולכם מבינים היטב למה

אסף צלאל:  העלייה של הריבית ומה הטלטלה שקרתה לנו במשק בשנה האחרונה

אסף צלאל:  יוקר המחירים והדברים שבהם אנחנו צריכים לשאת וההתייקרויות הוא גבוה מאוד

אסף צלאל:  והמאמץ הזה לא להעלות את המחיר בסדרי גודל הוא מאמץ אדיר

אסף צלאל:       עכשיו, הציגה כאן סמנכ"לית המינהל הפדגוגי את כל ההשקעות שאנחנו עושים בערוצים אחרים, שהם באופן ישיר מקלים על הנטל

אסף צלאל:  והיא גם הסבירה איך זה מקל על הנטל באופן דיפרנציאלי

אסף צלאל:  כולל התחשבות במבחני הכנסה

אסף צלאל:  עכשיו, זה מאותו כיס של אותו הורה

אסף צלאל:  שלפעמים דווקא המנגנון שבגביית תשלומי הורים הוא מנגנון כזה ששם קשה לנו לעשות את זה דיפרנציאלי בצורה טובה ולהגיע לאותם ילדים והורים שזקוקים לזה

אסף צלאל:  כי אתם מכירים, זה לפעמים רק דרך הארנונה וגם שם זה לא

אסף צלאל:  אז דווקא פה יותר קשה לנו

אסף צלאל:  אבל במקומות אחרים אנחנו צריכים לעשות את זה בסכומי עתק, לא ב-20 מיליון

אסף צלאל:  היא הציגה פה מאות רבות של מיליונים שבדיוק זה מה שהם עושים

אסף צלאל:  הנושא הזה של הרווחה, זה מה שזה עושה

אסף צלאל:  ואין ילד שלא יוצא לטיול כי לא, אי אפשר לשלם

אסף צלאל:  לכן שמנו כל כך הרבה כסף

אסף צלאל:  מה זה שמנו? אנחנו שמים, אתם שמים, משלמי המיסים שמים כסף כדי לתת לילד הזה לצאת לטיול

אסף צלאל:       אז אנחנו חייבים להסתכל על התמונה השלמה גם כמדינה וגם כציבור שמשלם מיסים

אסף צלאל:  ובאופן מאוד יפה תומך באוכלוסיות החלשות, כל אחד מאיתנו שמשלם את המיסים, הראינו לכם לאן זה הולך

אסף צלאל:  ולא להסתכל בפרספקטיבה צרה של תשלומי ההורים כי זה לא עיקר המחיר

אסף צלאל:  זה לא עיקר התקציב

אסף צלאל:  לא של החינוך ולא של ההורים

אסף צלאל:  צריך את הדבר הזה להבין

אסף צלאל:       עכשיו, אני חוזר למה שאמרתי בהתחלה

אסף צלאל:  אנחנו צריכים להפוך כל אבן, ואני אעשה את זה

אסף צלאל:  ואני אעשה את זה, ואני לא מתחבא מאחורי חוסר ההצלחה להוריד בשנים האחרונות

אסף צלאל:  אני רק אומר, זה מאוד מאתגר

אסף צלאל:  ואני אעשה כל מה שאפשר כדי להקל בתשלומי ההורים

אסף צלאל:  גם במה שניתן ואם ניתן, בשנה הזאת

אסף צלאל:  ותכף אני אגיד על זה כוכבית

אסף צלאל:  וגם באופן ארוך טווח

אסף צלאל:  יחד עם האוצר כמובן ויחד עם הממשלה לחפש איזה שהיא דרך לנסות לצמצם את הדבר הזה

אסף צלאל:  ויש לזה הרבה משפיעים

אסף צלאל:       אני רוצה להגיד כוכבית על מה אנחנו צריכים להוריד בשנה הקרובה ולחפש את הדרך היצירתית לעשות את זה

אסף צלאל:  הדרך הזו של להקל בשקלים בודדים להורה היא חסרת כל אפקטיביות

אסף צלאל:  גם להורה היום שהוא באמת נאנק על כל שקל, אבל להוריד לו 12 שקלים זה חסר כל אפקטיביות

אסף צלאל:  בוודאי שזה יורד רוחבית

אסף צלאל:  זאת אומרת, גם אני יורידו לי את ה-12 שקלים האלו

אסף צלאל:  ולכן אנחנו צריכים למצוא דרך יצירתית, שיכול להיות שבטבלה היא תבוא לידי ביטוי בצורה קצת אחרת, אם בכלל

אסף צלאל:  אבל אני יודע שזה הולך לילד שלא יכול לשלם על זה

אסף צלאל:  ואנחנו מחפשים דוגמאות יצירתיות, יחד עם השלטון המקומי, יחד עם ארגון ההורים, כדי להגיע לזה

אסף צלאל:  ונתנו רעיונות ודוגמאות, ואנחנו עוד נעבד אותם ואני גם מודה לך, יושב ראש, אני לא אומר את זה רק מתוך איזה שהוא גינון, באמת מרצון אמיתי לחפש פתרון כדי להקל על האוכלוסייה החלשה

אסף צלאל:  זה ממש, רק זה בשיח, לא שום דבר אחר

אסף צלאל:  אני נהנה לראות את זה, זה מעורר השראה בעיניי שכך מתנהלת הוועדה וזאת הגישה שלך

אסף צלאל:  ולכן זה גם סוחף אותנו לעשות את כל המאמצים לגייס לזה כספים

אסף צלאל:       עכשיו צריך לזכור, שאנחנו מביאים מהחינוך כסף לדבר הזה, גם אם זה יהיה 10 מיליון או 20 מיליון

אסף צלאל:  זה פחות כסף שנמשך למקום אחר

אסף צלאל:  זה ציוד לחינוך מיוחד שאנחנו רוצים לקנות להם כדורים מיוחדים וזה מימון של הסעות לטיולים

אסף צלאל:  השמיכה נמשכת

אסף צלאל:  אז אנחנו צריכים לראות שכשאנחנו מושכים את השמיכה השקל הזה מגיע בול לאן שהוא צריך להיות

אסף צלאל:  וזו האחריות של כולנו

אסף צלאל:  ולזה אני קורא לכם, לכן גם הצגתי פה את התמונה הגדולה שנסתכל עליה ביחד

אסף צלאל:  כדי שלא סתם נמשוך ממקום אחר, כי בסוף ניקח מילד אחר ונשים אותו במקום שאנחנו לא שלמים

אסף צלאל:  אז זאת המחויבות שלנו ואנחנו נעשה את זה

מיכל מנקס: זה ממש הוגנות בחינוך

מיכל מנקס:  הוגנות, ככה זה נקרא

אסף צלאל: נכון

אסף צלאל:  תודה

יוסף טייב: חבר הכנסת אחמד טיבי

אחמד טיבי: אני כאן כי כבר הייתי בדיונים כאלה כאן בוועדה

אחמד טיבי:  יש גם הצעות חוק שהיו כמה חברי כנסת שהיו בעבר

אחמד טיבי:  יש אפילו הצעת חוק של הסיעה שלנו, על פיקוח פרלמנטרי על תשלומי הורים

אחמד טיבי:  חברי עופר כסיף הציע ואנחנו יחד איתו

אחמד טיבי:       אני מסכים להצעה שלך, לנוסחה הזאת שאתה הצעת וגם מה שאמרת, המנכ"ל

אחמד טיבי:  לחלק מהמשפחות זה נטל

אחמד טיבי:  אני אומר לך, אני מדבר עם ואליד חברי, יש משפחות למשל בדרום שלא יכולות, הן לא משלמות

אחמד טיבי:  חלק מבתי ספר מפיקים תועלת מהתשלום הזה

אחמד טיבי:  הרי סך הכול אומרים לנו שזה משנה שעברה סך הכול היה 4

אחמד טיבי: 9 מיליארד שקלים, כנראה, כל תשלומי ההורים, חובה ורשות

אחמד טיבי:  לכן צריך למצוא מנגנון שיפצה על התשלומים האלה, אם נצליח בסופו של דבר לבטל אותם ולמצוא מנגנון בנוסחה אחרת שיפצו על מה שאתה מציע

אחמד טיבי:  מה שהציע המנכ"ל

אחמד טיבי:  תודה

יוסף טייב: תודה

יוסף טייב:  ואליד

וליד אל-הואשלה: תודה כבוד יושב הראש

וליד אל-הואשלה:  אין ספק שזה נושא מאוד חשוב ואני מנצל את ההזדמנות מכאן, ואסף גם איתנו

וליד אל-הואשלה:  חשוב מאוד להתמקד ולהיות ממוקדים, אני בא מהדרום, מאזור הנגב, על הנושא של הפיקוח

וליד אל-הואשלה:  יש לנו המון בתי ספר, מערכת החינוך אצלנו ירודה

וליד אל-הואשלה:  ולכן אני חושב שהמנכ"ל צריך להשקיע בזה הרבה מאמצים

וליד אל-הואשלה:  גם בנושא הפיקוח על בתי הספר, גם בנושא הפיקוח על תשלומי הורים, גם נושא הפיקוח על כל הנושא של מערכת החינוך

וליד אל-הואשלה:  אנחנו יש לנו משפחות שנמצאות במצב סוציואקונומי מאוד נמוך

וליד אל-הואשלה:  והרצון שלי וחברי גם יוסף שנמצא איתי כאן בכנסת, אנחנו רוצים כמה שיותר שהמשרד כן יתערב במחוז, על מנת לשפר את הנושא של מערכת החינוך

וליד אל-הואשלה:  פיקוח על הבגרויות, פיקוח על בתי ספר, פיקוח על התקציבים שמועברים לרשויות, לבתי ספר

וליד אל-הואשלה:  והיו לנו דיונים גם כאן, יוסי, אצלך בוועדה, וראית שיש בוא נגיד יש, הפגיעה בבתי ספר שלנו כתוצאה מהפיקוח הירוד של המשרד

וליד אל-הואשלה:       אני מקווה שהדברים ישתפרו על מנת לסייע לתלמידים שלנו, לבתי הספר שלנו ולמערכת החינוך בכלל

וליד אל-הואשלה:  תודה

יוסף טייב: תודה

יוסף טייב:  משרד האוצר, הדר פוקס

יוסף טייב:  לפני שאני נותן את זה, אני רוצה רק לומר

יוסף טייב:  שנה שעברה כדי לאשר את תשלומי ההורים האוצר הכניס את היד לכיס ונתן כ-25 מיליון ש"ח כדי לצפות בעצם את, לכפות על ההעלאה של תשלומי חובה של הביטוחים

יוסף טייב:  איפה אתם עומדים השנה? בעצם ב-25 מיליון גם משרד החינוך שם במקביל

יוסף טייב:  האם בכוונתכם כן לתת את אותו סכום כדי שאנחנו נוכל להתקדם מכאן? ועוד פעם, אני אמרתי את תפיסתי

יוסף טייב:  תפיסתי שזה לא יהיה רוחבי לכולם, אלא שכל שקל, כמו שאמר המנכ"ל, יגיע לאותו ילד שבאותו צריך

יוסף טייב:  לאותה משפחה שבאמת צריכה

יוסף טייב:  זאת אומרת, אנחנו לא פה באים לחלק כסף, איך אמרו? דרך מסוקים על כולם

יוסף טייב:  לאוכלוסייה מיוחדת שצריכה את הכסף הזה, כל שקל יגיע לאותו ילד

הדר פוקס: אז בוקר טוב לכולם

הדר פוקס:  הדר מאגף תקציבים במשרד האוצר

הדר פוקס:       אז אני אתייחס למספר נקודות, על הנקודה האחרונה שעכשיו הועלתה

הדר פוקס:  קודם כל, אני מסכימה מאוד עם דברי המנכ"ל על הצורך להסתכל על התמונה ההוליסטית ולא רק על הפריזמה של תשלומי ההורים עצמה

הדר פוקס:  הציגו בתחילת הדיון את סיפור גפן והתוספת התקציבית שניתנה לסל הרווחה

הדר פוקס:  יש פה תוספת גם משמעותית וגם הרבה יותר ממוקדת בצרכים שלה

הדר פוקס:  בסופו של דבר יכולנו להגיע לדיון הזה, להוציא את אותו סכום, להפחית את תשלומי ההורים ב-X שקלים לתלמיד ולצאת "גיבורים"

הדר פוקס:  אבל זה לא היה אותו אימפקט כמו האימפקט שעכשיו תיארו פה במשרד החינוך, של להגדיל את סל הרווחה לתלמיד

הדר פוקס:  אז זה קודם כל

הדר פוקס:       וגם אני חושבת שהחשיבות של מנהל בית הספר לבחור את הצרכים של אותו מוסד חינוכי ולהתאים את הצרכים שלו בהתאם לאוכלוסייה שאותה הוא לשרת היא מאוד מאוד משמעותית בכלל בתפיסת הפתרון שאנחנו רואים למערכת החינוך

הדר פוקס:  זה בתור התחלה

הדר פוקס:       בהתייחס לדברים שציינת על התקציב משנה שעברה

הדר פוקס:  כרגע אין לנו מקור תקציבי ייעודי להפחתת תשלומי ההורים

הדר פוקס:  בין היתר כי נעשו מהלכים להגדלת תקציב הגפן, כמו שציינו כאן

הדר פוקס:  ככל והממשלה תרצה לתעדף את סדרי העדיפויות שלה ולמצוא איזה מקור תקציבי, כמובן שזה אפשרי

הדר פוקס:  אנחנו כאוצר לא בטוחים שזה ההשקעה השולית היעילה והנכונה ביותר

הדר פוקס:  שוב, כי אנחנו נותנים מענים בצורות אחרות

יוסף טייב: טוב, תודה הדר

צמרת אביבי: יוסי, אני רק מבקשת שיירשם לפרוטוקול שאני מבקשת מענה על כל הסוגיות שאני העליתי כאן

צמרת אביבי:  ממשרד החינוך, מהוועדה, ממי שצריך

יוסף טייב: מה? קודם כל, אני לא, בוועדה הזאת אני לא נותן סיכומים ויהיו לנו סיכומים

צמרת אביבי: לא, לא, תשובות

יוסף טייב: לגבי מה שהעלית, כמובן, כל מה שאת מעלה ייבדק

צמרת אביבי: תודה, תודה

יוסף טייב: טוב, ברשותכם, כמו שאמרתי בתחילת דבריי, לא מדובר בדיון, אנחנו לא מביאים את זה להצבעה

יוסף טייב:  וגם לא אתן סיכום לאותו דיון

יוסף טייב:  מדובר בדיון עקרוני

יוסף טייב:  אנחנו נעשה את הכול כדי שבשבועות הקרובים אנחנו נוכל כן כאן בוועדה לאשר את תשלומי ההורים בצורה כזו או אחרת

יוסף טייב:  כשמדובר על תשלומי רשות וחובה

יוסף טייב:      אני שוב חוזר על אותה דרישה ואני עוד פעם, אני מגויס לגמרי, אני והצוות שלי וצוות הוועדה, כדי לראות איך אנחנו בונים באמת תוכנית רב שנתית לגבי הסיפור הזה

יוסף טייב:  אגב, אני חושב שהסיפור של כיתות ייעודיות וטיולים הוא משהו, זה לא מה בכך

יוסף טייב:  זאת אומרת, זה משהו שהוא גם חשוב מאוד ואנחנו כן צריכים לקחת את זה

יוסף טייב:  ואני מסכים איתך הדר, שצריכים להסתכל ולראות בתמונה הכוללת מה ניתן בסוף

יוסף טייב:  אבל מצד שני אנחנו גם צריכים להבין שאם אותו סכום שאנחנו השקענו שם היינו משקיעים אותו פה בדיפרנציאלי יכול להיות שהתוצאה גם הייתה אותו דבר

יוסף טייב:  זאת אומרת, אם אתה בא להשוות זה אתה צריך להשוות מול תשלומי חובה ורשות ברמה דיפרנציאלית

יוסף טייב:  ואז כן אתה תוכל להבין אם התוצאה שווה או לא

יוסף טייב:  אי אפשר לקחת מצד אחד ששם אני משקיע באופן דיפרנציאלי ופה לא באופן דיפרנציאלי ואז להגיד לי שפה זה היה יורד בכמה שקלים

יוסף טייב:  אם היו עושים את זה דיפרנציאלי זה היה יורד כנראה בעשרות שקלים, אולי במאות שקלים

יוסף טייב:  ולכן אני חושב, עוד פעם, לא עשיתי את החישוב הזה, אבל אני אשמח כן שאנחנו נשב על הנתונים האלה, כי בשביל להגיע להבנה באמת מדויקת ומענה אמיתי אנחנו צריכים להשוות את הנתונים בצורה שוויונית

יוסף טייב:       אז תודה, אדוני המנכ"ל

יוסף טייב:  צוות משרד החינוך, משרד האוצר

יוסף טייב:  כל הגורמים

יוסף טייב:  ואני שוב אומר, אני מקווה שבשבועות הקרובים אנחנו נוכל לבוא עם בשורה אמיתית לאזרחי מדינת ישראל

יוסף טייב:  אני נועל את הדיון